
Percepția temporală 

Pentru a înțelege caracterul discursiv al artelor temporale (poezie, muzică, dans) 
considerăm necesare câteva precizări referitoare la modul în care omul se raportează la timp şi 
la fenomenele în derulare. 

Husserl a încercat să explice conştiinţa timpului trăit îndepărtându-se de descrierea 
newtoniană a timpului'“” şi încercând să înţeleagă modul în care un obiect temporal, care 
ocupă un interval de timp, este perceput ca un întreg. Mai întâi, el face distincţia dintre 
obiectele netemporale şi cele temporale care se manifestă conştiinţei: caracteristicile 
obiectelor externe, prima categorie, nu pot fi percepute simultan; conştiinţa recepționează 
fragmentar aspecte parţiale şi mereu diferite, pe care le sintetizează apoi ca aparținând 
aceluiaşi obiect. Se subliniază, astfel, diferenţa dintre percepţie şi conținutul concret al ei. 
Caracteristicile obiectelor care se manifestă percepţiei interne, cum ar fi „obiectele” temporale 
(sunetul, de exemplu), nu se dezvăluie treptat, ci simultan. Pentru conştientizarea timpului 
sunt necesare, aşadar, două aspecte: dimensiunea temporală a obiectului şi extensia temporală 
a conştiinţei. Un obiect temporal are o dimensiune temporală în lipsa căreia nu poate fi 
perceput, dar şi conştiinţa are o temporalitate proprie. 

Este interesant de observat faptul că şi Husserl şi Bergson au recurs, pentru 


exemplificarea reprezentării temporale a unui obiect/fenomen, la o melodie. Deşi notele se pot 


137 Timpul — format din alăturarea unor momente prezente distincte — apud. Michael R. Kelly, Phenomenology 
and Time-Consciousness, http://www.iep.utm.edu/phe-time/, informa ie preluată la data de 11 aprilie 2009. 

distinge uşor una de alta, ea are, totuşi, nişte caracteristici care o fac perceptibilă ca un tot 
unitar. Dintre elementele care constituie melodia, frecvenţa este cel mai evident criteriu care 
permite divizarea ei în unități componente. Observăm că delimitarea segmentelor este 
favorizată de „întreruperi”, discontinuități ce survin la un anumit nivel: distanțele dintre 
frecvenţe sunt percepute ca salturi între înălțimile notelor. Cu cât sunt mai mari, cu atât mai 
mult ele vor putea fi trăite şi remarcate mai uşor de către un ascultător obişnuit. 

Dacă melodiile ar fi formate numai din glissandi, punctele de articulație ar putea fi 
plasate numai în momentele în care intervine o schimbare de direcţie în melodie: urcă, 
coboară sau „stă pe loc”. Aşadar, nu saltul în sine este important, ci „schimbarea” ce survine 
la nivelul unui parametru. În ceea ce priveşte înălţimea, sunt importante schimbările în modul 
de succesiune a frecvenţelor, la nivelul ritmic — schimbările de durată, la cel al volumului — 
schimbările de intensitate, iar la cel al instrumentaţiei — modificările timbrului. Cu cât aceste 
schimbări sunt mai bruşte sau mai mari, cu atât este mai probabil ca ele să marcheze un 
posibil loc de articulare. 

Datorită faptului că urechea umană poate distinge mult mai uşor frecvențele decât 
intervalele de timp, înălțimea notelor (incluzând şi posibila încadrare armonică) este cea care 
va juca rolul cel mai important în identificarea segmentelor unei melodii. Schimbarea este 
raportată mereu la o normă anterioară: este non-identitatea cu ceea ce a fost. Pascal Bentoiu 
subliniază rolul pe care îl are schimbarea în cadrul redus al delimitărilor ritmice: „orice 
succesiune de valori egale într-un sens melodic dat tinde să se constituie în celulă ritmică 
(indivizibilă). Corolar: întreruperea ori schimbarea sensului va duce la începerea altei celule 
ritmice, de o cuprindere egală cu numărul sunetelor aliniate în aceeaşi direcție, începând de la 
sunetul care a marcat schimbarea sensului” !?’. 

Reprezentarea grafică a schimbării la nivelul diverşilor parametri ar fi: 


e Nota 2 


schimbare | non-identitate (alteritate de frecvență) 


Nota 1 ontinuarea identică 


glissando - E 
+ 


+ u = 
+°? schimbare s 
+ 


138 Pascal Bentoiu, Gândirea muzicală, Editura Muzicală, Bucureşti, 1975, p. 64. 

alteritate constanta si modificarea constantei 


° pauză pauză 
-sunet___—(_Sentinuareaidențică e = 

° intensitate 

o timbru 


Cu cât diferă mai mulți parametri simultan, cu atât schimbarea este mai clară: 


Înălţimea, durata: înălțime, timbru, intensitate, durată: 


= = sua 


Dacă diferenţele nu se suprapun, apar contradicții sau complementarităţi care 
polimetrii, politempil. 

Receptarea temporală a muzicii se face pe două planuri: primul este cel al timpului 
fizic, timpul periodic, măsurabil cu instrumente precise, constante, care evoluează implacabil 
dinspre trecut, prin prezent înspre viitor, dar care este trecut prin filtrul timpului psihic la 
fiecare nivel de existență a opusului: creator, interpret şi public receptor. În celălalt plan, 
timpul psihic, supus decantării subiective, poate conţine contracţii şi dilatări în relație cu cel 
multiple de explorare a acestui parametru în lucrările lor. 

Timpul muzical conţine timpul fizic ca timp de referință în activitatea componistică şi 
interpretativă şi este supus influențelor timpului psihic, fiind întotdeauna însoțit de trăiri 
afective de o oarecare natură. Este o rezultantă a strategiei specifice a compozitorului în ceea 
ce priveşte repartiția materialului, viteza, intensitatea, densitatea etc. Timpul muzical are însă 
o calitate în plus faţă de celelalte două: poate fi supus unor operații de factură volițională: 
oprire, încetinire sau accelerare, înlocuirea succesivităţii prin simultaneitate. Nu puţine sunt 


cazurile în care timpul fizic şi timpul muzical generează în conştiinţa ascultătorului o 

desfăşurare stratificată a fenomenului sonor: în contextul unei desfăşurări muzicale, în cadrul 
unui fragment încadrabil într-un metru oarecare, constant, orice abatere determină coexistenţa, 
la nivelul percepției, a două timpuri diferite, conflictuale: cel al inerţiei metrice generat de 
expectanţa deja instalată şi cel al realităţii muzicale propriu-zise. Astfel iau naştere procedee 
muzicale (care îmbogăţesc experiența auditivă) precum: poliritmia, polimetria, politempia 
(sau timpul polimodular). 

La fiecare dintre cele trei niveluri de existență a unei lucrări muzicale (compozitor, 
interpret, public receptor) se poate vorbi, totuşi, de un timp diferit. Compozitorul încearcă să 
păstreze configuraţia imaginată a lucrării în structuri obiective, încercând să cuprindă şi să 
specifice la nivelul notaţiei cât mai multe detalii pentru a asigura o cât mai fidelă „traducere” 
a acestora. Astfel, prin intermediul unei bune interpretări, acea configuraţie iniţială poate fi 
refăcută în actul viu al ființării opusului la nivelul receptării sale. Idealul, ca cele două 
configurații, iniţială şi finală, să fie cât mai apropiate sau să tindă spre suprapunere (deoarece 
despre identitatea absolută nu se poate vorbi atunci când compozitorul şi receptorul sunt 
persoane diferite) este aproape imposibil de atins şi este ceea ce face din arta muzicală un 
fenomen viu, mereu proaspăt, înnoitor. 

Aşadar, fiecare lucrare trece (în cazul în care la nici un nivel nu intervine „maşina”) 
prin trei stadii de existență: compozitor (şi partitura în care sunt îngrădite intenţiile acestuia) — 
interpret — public: gândire compoziţională — re-configurare interpretativă — re-interpretare 
perceptivă. La fiecare dintre aceste trei niveluri, timpul psihic al fiecăruia se comportă ca un 


filtru în ceea ce priveşte opusul, filtru care îl poate potenţa sau prejudicia estetic. 


Perspective culturale 

„Este influenţată reprezentarea conceptului de timp de spaţiul cultural-geografic? Se 
reflectă aceste particularităţi în lucrările muzicale? Cum? Există lucrări muzicale în care 
timpul reprezintă mai mult decât o realitate imanentă? Este timpul muzical un parametru ce 
poate fi modelat?” lată câteva întrebări de la care am pornit în cercetarea noastră. Vom 
încerca, mai întâi, să evidențiem modurile particulare de înţelegere a timpului la diverse 
popoare. 

Joji Yuasa observă caracterul monocronic al muzicii occidentale, care, datorită 
construirii ei în baza unei unităţi numărabile (bătaia), ne permite să avem „o perspectivă 


temporală asupra trecutului, prezentului şi viitorului, care ne ajută, mai mult sau mai puţin, să 

. A + 399139 a . 
prevedem ceea ce se va petrece mai departe în muzică” ~. Autorul descrie astfel muzica 


occidentală ca fiind „fidelă unei strânse relații verticale”! 


, in sensul unei raportări continue 
la o anumită unitate de măsură. 

În Asia, în multe regiuni se pune mare preţ pe linişte. Ea poate fi privită ca acel 
moment extrem de important care pregăteşte şi potenţează momentul ce va urma; aşteptarea 
este o activitate pregătitoare necesară înaintea fiecărei activităţi importante. „La unele culturi, 
a face nimic este foarte prețuit. Nu este văzut ca o simplă întrerupere a acţiunii, ci ca o forță 
productivă şi creativă. Japonezii, de exemplu, au un mare respect pentru conceptul de ma, 
care înseamnă în general spaţiile sau intervalele dintre obiecte şi activitate. Vesticii se pot 
referi la spaţiul dintre o masă şi un scaun ca fiind gol. Japonezii spun despre acest spaţiu că 
este «plin cu nimic”! 

Acelaşi fenomen privind perceperea temporalităţii, cu adânci rădăcini în moştenirea 
culturală, se manifestă şi în muzica japoneză: spre deosebire de muzica europeană 
occidentală, care este bazată pe monocronicitate, muzica japoneză tradițională care nu este de 
dans este bazată pe un timp nenumărabil. Sincronizarea verticală prin intermediul timpilor nu 
este necesară şi fiecare strat muzical are propria sa curgere temporală!“ , fiecare îşi generează 
propria evolutie'?. Putem găsi o corespondenţă a acestui tip de muzică în doinele, bocetele şi 
alte genuri muzicale româneşti care au la bază un ritm rubato. Este vorba de acelaşi „event 
time” pe care îl prezintă Robert Levine!*, un timp al evenimentelor, care nu ţine seama de 
reperele cronometrice fizice. 

Arta muzicală este un domeniu în care două tipuri de informaţii pot lovi urechea: 
sunetul şi tăcerea. Am putea vorbi de lipsa sunetului, dar tăcerea este şi ea participantă directă 
în actul muzical, purtătoare de sens şi de energie. Avem prezent în memorie apelul prin care 
Daniel Barenboim sfătuia ascultătorii să acorde importanța cuvenită pauzelor. Tăcerea, 
acumulând energie, pregăteşte apariţia sunetului. Pentru a-l auzi în continuare, el necesită o 
susţinere, care se realizează tot prin consum de energie. O lucrare muzicală este formată din 
sunete şi pauze, ambele la fel de importante şi purtătoare de sens şi mesaj artistic. El susţinea 
că muzica nu cuprinde doar desfăşurarea sonoră propriu-zisă, ci se desăvârşeşte doar când 


face corp comun cu liniştea iniţială din care izvorăşte şi cu tăcerea finală, încărcată de 


133 Joji Yuasa, Timpul în muzică, în Revista „Muzica”, Bucureşti, Nr. 2, 1994, p. 88. 

140 Thid., p. 89. 

14 Robert Levine, A Geography of Time, Basic Books, New York, 1997, p. 43. 

1# Echivalentul subiectiv al sintagmei de „timp polimodular”, propusă de Mihai Brediceanu. 
18 Cf. Yuasa, Timpul în muzică. 

14 Cf. Levine, A Geography of Time, pp. 81-100. 

semnificaţii, în care se reîntoarce discursul sonor, încheind, astfel, un ciclu complet de 
ființare. 

În afara liniştii care delimitează o lucrare muzicală, există diverse tipuri de linişte în 
interiorul acesteia, care „întrerup” desfăşurarea diacronică a discursului. Acest „gol de 
sonoritate [...] poate apărea sub două aspecte: a) cantitatea măsurabilă, notată sau notabilă ca 
atare, cu semnele uzuale ale scrisului muzical, în interiorul unei formule date (pauza), b) 


"145 (cezura sau respiraţia, 


cantitatea nemăsurabilă, rezultată din caracteristicile emisiei sonore 
necesară în execuţia vocală şi cea la instrumentele de suflat, cu rol important în frazare, al 
cărei loc nu este întotdeauna specificat şi care nu se confundă cu pauzele notate; diverse 
moduri de atac care ţin de tehnica vocală sau instrumentală: hoguetus — scriitură foarte 
populară în secolele XIII-XIV, staccato — unde, datorită vitezei, nu sunt percepute pauze 
propriu-zise, sau întârzierea atacului unui acord — efect ce nu este notat în partitură, dar care 
apare ori la indicaţiile dirijorului, ori ca efect al dorinţei de sincronizare a atacului colectiv). 
Semnele muzicale care simbolizează sau descriu aceste absenţe de sunet sunt puţine la număr: 
pauza, cezura, indicații de caracter precum esitando. Totuşi, ele acoperă o gamă largă de 
semnificaţii, în funcţie de locul în care apar, de conținutul muzical anterior, de instrumentul 
sau vocea care le execută. 

Cea mai directă manifestare a temporalității muzicii este durata. Aceasta se regăseşte 
şi la nivelul sunetului, dar şi la nivelul pauzelor. Pentru John Cage liniştea (a-sunetul, 
înţeleasă nu ca o negare a sunetului, ci ca o continuare a lui prin complementaritate) se poate 
măsura doar la nivelul duratei, deci cel mai important parametru al sunetului în raport cu 


146. Este cunoscută, de altfel, predilecția compozitorului pentru lucrări în 


liniştea este tot durata 
care pauza este un parametru conştientizat şi intens exploatat (este celebră lucrarea 4°33” 
scrisă pentru orice instrument sau combinaţie de instrumente). 

Atenţia sporită pe care compozitorii secolului XX o acordă tăcerii este observată şi de 
Ulrich Dibelius, care constată că pauzele au devenit „elemente cu drepturi egale într-un 
continuum sunet-tăcere”!17. Principalul rol al tăcerii, adusă brusc sau treptat, este unul retoric, 


prin care fie se potențează discursul anterior pauzei, fie constituie un element surpriză sau pur 


şi simplu generează o acumulare de tensiune. 


145 Pascal Bentoiu, Gândirea muzicală, p. 48. 


146 Apud. Carole Gubernikoff, John Cage: Sonate şi Interludii pentru pian preparat. Muzica Schimbarilor, în 
Revista „Muzica”, Bucureşti, Nr. 2/1994, 100. 

147 Apud. Valentina Sandu-Dediu, Asupra „tăcerii ” în muzică: pe marginea unor studii de Ulrich Dibelius şi 
Martin Zenck, în Revista „Muzica”, Bucureşti, Nr. 4/1994, p.18. 

Problema complementarității dintre sunet şi pauză, unde sunetele întrerup o linişte 
apriorică sau pauzele decupează din sonor este o cunoscută preocupare a lui Anatol Vieru. El 
încearcă sa „miroasă” timpul în lucrările sale mai întâi din exterior, în strânsă legătură cu 
ideea de eroziune, de „ciuruire”. Astfel, o lucrare muzicală ia naştere prin eroziunea reciprocă 
şi complementară dintre sunete şi lipsa sunetelor (sau pauze). Din acest punct de vedere, 
opusul poate fi privit fie ca o întrerupere a tăcerii prin sunete, fie ca o eroziune a prezenţei 
sonore prin pauze sau ca o polifonie de sunete şi tăcere, în care fiecare este şi fundal şi prim- 
plan, un joc al volumelor sonore. Muzica „este timp audibil, dar invizibil”!%5, şi totuşi, în 
pofida invizibilităţii sale, muzica îmbină de foarte multe ori temporalul cu spaţialul. În această 
privință, spaţialitatea nu trebuie căutată doar la nivelul simplei stereofonii, ci de la 
reprezentarea noţiunii de interval, până la impresia de continuu — discontinuu (după cum şi 
noi am redat grafic mai sus), sau la reversibilitate. 

Reversibilitatea, la rândul ei, poate fi întâlnită la nivelul inversării părților unei lucrări, 
a temelor sau chiar a sunetelor, dar toate acestea implică o reversibilitate discontinuă, 
deoarece fragmentele sau sunetele care sunt inversate sunt tot „cu faţa”. O reversibilitate 
propriu-zisă, continuă, se poate întâlni odată cu apariția benzilor de magnetofon şi a 
posibilităţilor lor de a fi derulate înapoi. Caracteristica de a fi reversibil începe să se extindă 
aşadar spre artele temporale. 

Vieru duce mai departe ideea conform căreia timpul şi spaţiul se condiţionează 
reciproc (căci un termen se explică prin celălalt) şi o adaptează muzicii: „senzaţia de spațiu se 


1”. În relaţia timp-spaţiu, ne 


naşte în conştiinţa noastră la fiecare mic «incident» tempora 
întoarcem la definirea celor doi termeni, mai precis la singura posibilitate de explicare a lor, a 
unuia prin celălalt: timpul poate fi înțeles prin calitatea unui obiect de a ocupa succesiv spaţii 
diferite şi imposibilitatea de a le ocupa simultan. Atunci când mai multe obiecte diferite există 
în acelaşi timp, înseamnă că ele sunt dispuse în spaţiu. 

Spaţialitatea este prezentă în această artă temporală, mai întâi sub forma fixării ei 
grafice, a partiturii, în care axa orizontală sugerează succesiunile în timp ale evenimentelor 
(chiar dacă această reprezentare este valabilă doar atunci când ţinem cont de regula de 
parcurgere vizuală a spaţiului partiturii, dintr-o direcție în cealaltă, fără reveniri sau alte 
abateri), iar axa verticală sugerează dispunerea frecvenţelor. Astfel, putem să avem la nivelul 
simplu al partiturii repere de sus şi jos, lung şi scurt, înainte şi înapoi (în sensul de stânga sau 


dreapta în spaţiu). De asemenea, există reprezentarea spaţială a intensității, care dă impresia 


148 Anatol Vieru, Cuvinte despre sunete, Editura Cartea românească, 1994, p. 74. 
W Thid., p.74. 

de aproape-departe sau a timbrului: sonoritate mai mult sau mai puţin bogată (în armonice). 
Apoi, mai sunt aspectele ce țin de manifestarea muzicală (cum ar fi stereofonia sau alte surse 
de emisie sonoră ce acoperă spațiul din jurul ascultătorului din mai mult de două direcţii) sau 
chiar spațiul propriu-zis de execuţie a lucrării muzicale. 

Nu putem să trecem cu vederea problematizările acestei relații ce se relevă în cadrul 
scriiturii, prin procedee muzicale vechi deja de câteva secole: polifonia, augmentarea şi 
diminuţia ritmică, chiar şi recurenţa şi inversarea melodică şi/sau ritmică. 

Problema care poate apărea atunci când se apelează în muzică la procedee 
împrumutate din artele spațiale este realizarea de configurații neidentificabile la nivelul 
audiției. Atunci când procedeele tehnice presupun modelarea elementelor spaţiale prezente 
doar la nivelul notaţiei, se poate scăpa din vedere faptul că în desfăşurarea sa temporală, 
spaţialitatea comportă „tensiuni intervalice. Or, de pildă, terta mare ascendentă nu este acelaşi 
lucru cu terta mare descendentă. În imaginea inversată a unei teme, toate tensiunile intervalice 
se modifică şi avem, în fapt, de-a face cu alt parcurs melodic, a cărui înrudire cu primul se 
poate constata numai în ordinea unei «spaţialități» muzicale îngheţate, nu şi în ordinea 
tensionărilor intervalice, deci a configurației rezultate”1*0. 

Din coincidenţa temporală a evenimentelor ia naştere o spaţialitate verticală, şi invers, 
într-un fragment muzical, datorită faptului că omul apreciază mai uşor intervalele spaţiale 
decât pe cele temporale, compozitorul realizează diverse efecte temporale prin intermediul 
spatialitatu (intervalice, armonice, polifonice, structurale). Anatol Vieru subliniază importanța 
plasării în cadrul formei (deci poziţia temporală) a unui eveniment muzical, deoarece poziţia 
sa în momente diferite determină semnificaţii diferite. 

Autorul încearcă să trateze la acelaşi nivel sunetele cu pauzele şi să integreze organic 
în muzică nuanțele, prin care să facă şi tăcerea să fie „vizibilă”. Ideea de „eroziune” a blocului 
sonor, în care materia sonoră este sculptată de tăcere şi invers, va deveni o modalitate 
specifică de palpare a timpului, cu ajutorul nuanţelor de bază: forte, piano şi tăcere. Apar 
astfel unele noţiuni precum „ecran” — un bloc sonor, un „brum” ce se comportă ca un zgomot 
de fond, iluminat din când în când de nişte „flashuri orbitoare”, scurte şi violente — 
„efemeridele”; principiul „sitei” ilustrează proporţionalitatea inversă dintre frecvența 
evenimentelor şi pregnanţa lor, atribuind numerelor prime mai mici, ale căror multipli se 
întâlnesc mai des, un caracter mai voalat, iar numerelor prime care au mai puţini multipli 


asociindu-le evenimente sonore inedite. 


150 Pascal Bentoiu, Imagine şi sens. Eseu asupra fenomenului muzical, Editura Muzicală a Uniunii 
Compozitorilor, Bucureşti, 1973, p. 31. 

Observăm in lucrările teoretice şi muzicale ale lui Anatol Vieru o puternică 
determinare imagistică atât la nivelul descrierii obiectivului urmărit (prin folosirea unor 
termeni ce descriu ca o frescă ideea care stă la baza diferitelor opusuri) cât şi la nivelul 
ordonărilor interioare ale materialului muzical prin simetriile arhitecturale şi calculele 
riguroase inerente. 

Putem întâlni, aşadar, în muzica europeană a secolului XX, unele tendinţe ce reflectă o 
atenţie sporită acordată tăcerii, uneori prezente ca stileme personale (după cum am văzut la 
Anatol Vieru) sau dihotomia durată — non durată la Cage: pentru el, liniştea (a-sunetul), 
înțeleasă nu ca o negare a sunetului, ci ca o continuare a lui prin complementaritate, se poate 
măsura doar la nivelul duratei, deci cel mai important parametru al sunetului în opoziţie cu 
liniştea este tot durata. 

Specifică spiritualităţii româneşti este, poate, raportarea constantă la trecut, 
susținându-se astfel ideea unei reprezentări circulare a timpului. Considerăm că timpul, ca 
fenomen ciclic, este un proces al conştiinţei necesar în înțelegerea unei evoluții lineare, 
deoarece, în lipsa unei posibilităţi de raportare la un eveniment trecut ne-ar fi imposibilă 
structurarea datelor primite. Simplul concept de unitate de măsură implică raportarea la un 
etalon anterior obiectului sau fenomenului măsurat. Această înţelegere ciclică a timpului îşi 
are originea tocmai în circularitatea mişcărilor Pământului şi a celorlalte obiecte cereşti, 
mişcare ce permite revenirea similară a zilelor, a nopţilor, a fazelor lunii, a anotimpurilor. 

Datorită caracterului temporal al muzicii, procedeele de structurare a discursului 
implică şi ele, în mod paradoxal, revenirea, raportarea la ceea ce s-a auzit deja. Acesta este un 
proces prin care trecutul stocat se manifestă în paralel cu prezentul manifest, datorită 
capacităţii umane de a înţelege cele trei dimensiuni ale timpului: trecut, prezent şi viitor. Cele 
trei tipuri de raporturi care pot apărea sunt: „identitate”, asemănare şi alteritate. 

„Identităţii” îi corespunde în muzică repetiţia. Nu putem vorbi, însă, de o identitate 
propriu-zisă, deoarece coordonatele ce se păstrează, pe cât posibil, nealterate sunt doar cele 
fizice (înălțime, durată, intensitate, timbru), nu şi cele temporale. Retrăirea în muzică a unui 
eveniment trecut este posibilă datorită capacității creierului nostru de a urmări concomitent 
două desfăşurări sonore decalate în timp. Astfel, putem identifica evenimentul la care se face 
referire, iar această revenire generează întotdeauna o încărcătură emoţională suplimentară, fie 
pur subiectivă sau cu rol bine definit în articularea discursului, fie dublată de o semnificație 
dramaturgică. Acest tip de raportare temporală la trecut se întâlneşte în forme precum: 


formele cu repriză, formele cu refren, în repriza formei de sonată. Repetiţia generează acele 

puncte de reper a căror necesitate a fost simțită puternic atunci când muzica instrumentală s-a 
despărțit de cea vocală. 

Un caz particular al repetiţiei îl reprezintă citatul, trimiterea la un fragment din altă 
lucrare şi uneori chiar la alt compozitor. Putem vorbi despre o punte temporală, cu ajutorul 
căreia trecutul este adus în contemporaneitate sau prezentul fizic este anulat, trecându-se 
într-un timp anistoric. Este acelaşi efect de „prezent atemporal” care se creează în ritualurile 
despre care vorbea Mircea Eliade”. 

În cazul raportului de asemănare, sunt recunoscute caracteristicile fundamentale ale 
fragmentului trecut, dar revenirea sa aduce şi elemente noi. Dacă este o variație ornamentală, 
atenţia va încerca să identifice în fiecare moment varianta inițială. Astfel, ascultătorul 
părăseşte prezentul fizic şi muzical şi va pendula continuu, pe toată durata acelei reveniri 
muzicale, pe o axă a timpului, încercând să-şi stabilească poziția în raport cu varianta inițială 
şi cu întregul. 

În cazul raportului de alteritate între două fragmente muzicale, diferențele pot fi 
generate fie de un discurs contrastant, fie de o simplă lipsă de asemănare. Principiul alterităţii 
este cel care conţine în germene potenţialul dezvoltător al lucrării, conflictul fecund în 
conturarea discursului muzical. Este contrast complex între temele unei sonate, este alteritate 
între două personaje, este diferenţă între două părți succesive ale unei lucrări. După cum am 
menţionat mai sus, schimbarea este cea care facilitează structura şi care creează repere 
temporale. Fără schimbare nu putem percepe trecerea timpului. 

În toate cele trei cazuri, referirea la trecut generează o anumită expectanţă în ceea ce 
priveşte desfăşurarea viitoare a discursului sonor. Fie că este pus în fața unei reluări identice, 
a unei repetiţii variate, a unei reveniri dezvoltătoare sau a unui fragment relativ nou, în 
încercarea sa de a anticipa viitorul, ascultătorul se va raporta la informaţia deja existentă, 
realizând astfel o relaţionare temporală internă a momentelor, care îl ajută să cuprindă 
întregul. 

Simetria şi recurenţa (rolul memoriei) 

Specifică mai mult artelor spaţiale, anumite tipuri de simetrie se regăsesc şi în muzică. 
Ele pot fi găsite la nivelul concret al notației, unde se manifestă prin dispunerea spațială a 
notelor sau a însemnelor muzicale, sau al percepției auditive, unde, datorită caracterului 


efemer al sunetelor, un rol important îl joacă memoria. Există forme muzicale simetrice, ca 


'51 Mircea Eliade, Mitul eternei reîntoarceri, Editura Univers enciclopedic, Bucureşti 2008, p.85. 

mod de alternare a părţilor (A BA; A B CB A s.a.m.d.), există dispuneri interne, simetrice 
prin numărul de măsuri (majoritatea structurilor întâlnite în Clasicism). 

Compozitorii secolului XX, de la Bartók, Stravinski şi Messiaen, până la Stroe sau 
Vieru, au început să exploateze mai intens simetria, chiar dacă ea se manifesta mai mult la 
nivel conceptual. 

Principala diferență dintre simetria spațială şi cea muzicală este dată de modul în care 
receptăm informaţia sonoră în general: ceea ce reținem sunt anumite dispuneri sonore, 
contururi melodice, anumite relaţii între sunete, segmente şi nu puncte temporale. 
Manifestarea simetriei este strâns legată de fenomenul recurenţei (inversare în jurul unei axe 
de simetrie verticale): în cazul simetriei în oglindă, a doua jumătate este recurenţa celei dintâi. 
Limitele recurenţei se datorează tot caracterului temporal al fenomenului sonor: putem citi de 
la coadă la cap un discurs citind cuvintele sau literele în ordine inversă, dar aceasta este doar 
recurența cuvintelor sau a literelor. Putem înregistra un cuvânt şi să-l ascultăm în recurenţă: 
poate recunoaştem sonoritatea recurentă dar s-a pierdut tot sensul. 

Odată cu apariţia serialismului, recurenţa a devenit un mod de variație a seriei de 
înălţimi. Treptat ea s-a extins şi la seria de durate, dar este mai greu de perceput. O încercare 
de justificare a folosirii simetriei şi recurenţei o vom găsi, mai târziu, în „blocurile de sunete” 
ale lui Anatol Vieru sau în devenirea continuă a unei respirații sonore, aşa cum vom vedea la 


Aurel Stroe. 


Manifestarea temporalităţii în muzică 

Deşi la un prim nivel muzica este indisolubil legată de temporalitate prin caracterul ei 
discursiv, preocuparea compozitorilor pentru acest aspect a început să se dezvolte treptat. 
Dacă privim discursul muzical din perspectiva temporalităţii, observăm o manifestare din ce 
în ce mai accentuată şi evidentă a acestei dimensiuni, până la exploatarea conştientă şi voită a 
valențelor ei în secolul XX. 

Pascal Bentoiu observă”? că temporalitatea muzicii este o caracteristică importantă, ce 
trebuie luată în seamă mai ales în aprecierea ei, deoarece trebuie făcută o distincţie clară între 
cele trei moduri de manifestare a acestei arte: mai întâi în scris, la nivelul partiturii, apoi în 
actul viu, al interpretării şi în al treilea rând, la nivelul ascultătorului, prin reacţiile pe care le 
determină. Aşa cum se întâmplă de obicei când vine vorba de ancorarea în concret a faptului 


muzical, trebuie să acceptăm că toate cele trei niveluri de existenţă ale acestuia trebuie 


12 Bentoiu, Imagine şi sens. Eseu asupra fenomenului muzical, p. 11. 

urmărite, deoarece ele se situează „într-un şir cauzal, însă nu total determinant, unul prin 
raport la celălalt!” 

În cazul unor încercări de modelare a timpului prin muzică, un factor foarte important 
care se adaugă modificărilor impuse de procesul de codare-decodare este intervenţia planului 
subiectiv la toate cele trei niveluri. Supus filtrului timpului psihic, timpul muzical va consona 
sau nu cu timpul ascultătorului. Nu puţine sunt cazurile în care compozitorii recurg la 
tehnologie pentru a evita variabilele ce apar în momentul interpretării. De asemenea, nu de 
puţine ori, ei apelează, pentru obținerea unui efect, la calcule matematice, care, generând un 
anumit tip de periodicităţi, elimină orice posibilitate de organizări nedorite întâmplătoare. 
Diferenţele dintre cele trei planuri ale existenţei sonore survin datorită operațiunii de 
codificare-decodificare în trecerea de la muzica în stare latentă pe care compozitorul o ferecă 
la nivelul partiturii, la cea pe care o redă interpretul şi apoi la cea percepută de public. 

Prima trecere, de la compozitor la interpret, reprezintă o sărăcire a mesajului muzical 
prin procesul de notație. Deşi acesta a evoluat foarte mult de-a lungul timpului, iar bogăţia de 
indicaţii şi specificaţii posibil de menţionat în partitură a crescut, trebuie să recunoaştem 
faptul că „transcrierea” dintr-un limbaj în altul presupune pierderi de conţinut. Pe de altă 
parte, dorința de precizie şi acuratețe a detaliilor în notație a determinat de multe ori o 
supraîncărcare a partiturilor, uneori cu efecte nocive, datorită imposibilității de cuprindere a 
lor în actul interpretativ. 

Artistul va prelua informația sărăcită, esențializată şi încriptată în partitură, şi va 
încerca să o decodeze şi să o completeze pentru a o reda publicului. Interpretarea implică 
astfel, într-o oarecare măsură, şi creație. 

În cadrul actului audiţiei, structura muzicală se actualizează şi, printr-un act de sinteză 
realizat la nivel psihologic, individual de către fiecare ascultător, devine o „configurație”, 
după cum o numeşte Pascal Bentoiu. Parcursul pe care îl înregistrează memoria este unul 
ireversibil, ce conține anumite raportări între elementele componente şi care este purtător de 
sens. În funcţie de pregătirea ascultătorului şi de capacitatea sa de a face conexiuni, de a 
descifra simboluri şi de a cuprinde configurații se relevă sensul lucrării şi se realizează o 
comuniune între structura comunicată şi cea trăită. 

Dacă în actul compoziţiei este determinat făgaşul care va ghida cursul temporalității 
opusului, interpretarea are puterea de a influenţa, devia, opri sau potenţa devenirea sonoră 


sugerată de compozitor. Simple devieri apar inevitabil în procesul de „traducere” a scrisului 


15 Jbid., p. 14. 

muzical în actualitatea fenomenului sonor, dar două sunt procesele prin care interpretul 
intervine direct şi indubitabil asupra temporalităţii lucrării: improvizaţia şi aleatorismul. Sunt 
ipostaze în care artistul executant devine într-o oarecare măsură coparticipant la procesul de 
creaţie. 

Din cele mai vechi timpuri a existat o formă de creaţie în care timpul facerii coincide 
cu timpul interpretării; este un timp ce nu permite reveniri, retuşări sau rectificări. Această 
ipostază creatoare poartă denumirea de improvizație. 

Procedeul punea în lumină măiestria tehnică şi/sau artistică a interpretului şi a 
cunoscut, de-a lungul timpului, diverse moduri de manifestare, unele devenind chiar 
determinante stilistice ale unor genuri sau forme. Astfel, întâlnim: 

e improvizaţia pe un cantus firmus în Evul Mediu sau Renaştere 

eimprovizaţia pe un ostinato de progresii acordice la instrumentiştii sau cântăreții 
renascentişti sau în cadrul preludiilor la diverse suite baroce 

e improvizaţia ca modalitate de dinamizare a repetiției unui fragment muzical, de cele mai 
multe ori prin ornamentare 

e acompaniamentul în baza unui bas cifrat (mai ales în muzica bisericească) 

e cadenţele de virtuozitate din cadrul concertelor instrumentale, ca moment clar determinat 
pentru improvizație 

e cadențele vocale în cadrul ariilor din opere 

e improvizaţia ca libertate, predominant ritmică, întâlnită în recitativul secco, libertate care 
contribuie la perceperea unor deformări elastice în desfăşurarea temporală a lucrării 

e formele muzicale libere ce se dezvoltă în Romantism, ca urmare a practicilor 
compozitorilor-interpreţi de a susţine concerte improvizate (vezi Franz Liszt), genuri 
precum preludiul, fantezia, impromptu etc. 

e improvizaţia ca trăsătură fundamentală în muzica de jazz 

e improvizaţia necesară în unele lucrări ale compozitorilor secolului XX, ca urmare a unor 
indicaţii muzicale vagi sau a unor lucrări conceptuale, bazate pe sugestii textuale sau 
grafice. 

Improvizaţia este, aşadar, un lanţ de decizii, un proces ce presupune din partea 
interpretului o stratificare a reprezentărilor temporale, o întreţesere simultană a prezentului, 
trecutului şi viitorului: desfăşurarea muzicală concretă este generată de o anticipare a 
gesturilor sonore viitoare, care sunt realizate din perspectiva unor informaţii trecute şi 


arhivate, ce generează variate posibilităţi de articulare. Astfel, un artist cu o bogată experiență 

improvizatorică va efectua un proces de pendulare temporală între desfăşurarea sonoră 
concretă şi variantele posibile de continuare, prezente simultan în conştiinţa sa, dar care se 
reduc şi se reînnoiesc cu fiecare gest realizat. 

Aleatorismul se manifestă în muzică fie ca metodă de compoziţie în cadrul căreia 
unele opţiuni au fost determinate de hazard, fie ca mod de structurare a lucrării, prin care 
anumite aspecte legate de desfăşurarea muzicală erau indeterminate şi întâmplătoare, caz în 
care execuţia variază de la o interpretare la alta. În ceea ce priveşte temporalitatea, este 
interesant de observat aleatorismul ce survine în momentul interpretării, dar şi modul în care 
compozitorii structurează acest tip de lucrări în care indeterminarea se manifestă la diferite 
niveluri, în proporții diferite. Ştefan Niculescu remarcă o unitate de gândire ce caracterizează 
creaţiile deceniului al şaptelea al secolului XX: „abolirea oricărei convenţii”. Arbitrarul lua 
locul regulilor, iar această căutare continuă a noului a determinat o asemenea transformare a 
limbajului muzical, încât a favorizat „deopotrivă dispariţia partiturii şi a operei muzicale. [...] 
Dar această aparent absolută libertate însemna de fapt o anulare a libertăţii, pentru că 
muzicianul interpret cădea deseori, în asemenea condiţii, pradă propriilor automatisme 
inconştiente”155. 

Dezvoltată la mijlocul secolului XX, această opţiune stilistică reflectă mutarea atenţiei 
compozitorului de la nivelul detaliului la nivelul întregului. Într-o muzică în care densitatea 
texturii nu mai permite perceperea detaliilor, creatorul determină doar trăsăturile generale ale 
lucrării, acolo unde variațiile interioare sau variantele posibile conduc spre rezultatul scontat 
sau cel puţin unul foarte asemănător. Creatorul determină, astfel, doar cadrul general, „macro 


timpul” 


, cum îl denumeşte Max Stern, pe care îl indică fie prin notație spațială sau chiar 
sugestii grafice, fie prin repere ale timpului universal: secunde. Ceea ce deosebeşte o astfel de 
formă de altele este faptul că macro forma nu este generată de desfăşurarea muzicală concretă, 
ci este determinată aprioric. 

Totuşi, nu trebuie ignorate acele lucrări în care compozitorul specifică, mai exact sau 
aproximativ, o durată de timp în care elementele aleatorice trebuie să se încadreze, dezvăluind 
o intenţie de determinare, cel puţin parțială, a raporturilor temporale interne dintre segmentele 
structurii. Aşadar, în cazul aleatorismului controlat, autorul este cel care hotărăşte asupra 


structurii opusului, a articulării formei, ceea ce reflectă o intenţie clară în ceea ce priveşte 


echilibrul lucrării, controlul desfăşurării sonore. Interpretul, incluzând în această categorie şi 


154 Ştefan Niculescu, Un nou , spirit al timpului” în muzică, în Revista „Muzica”, Bucureşti, Nr. 9, 1986, p. 13. 


155 Jbid., p. 13. 
156 Max Stern, Conceptul de timp în compoziţii care presupun nedeterminare şi improvizafie, în Revista 
„Muzica”, Bucureşti, Nr. 2, 1994, p. 91. 

executantul muzical şi dirijorul, îşi va aduce aportul numai în ceea ce priveşte alegerea 
elementelor de vocabular sau, atunci când acestea sunt precizate, la modul de organizare a 
acestora. 

Există, însă, lucrări în care aleatorismul se extinde până la nivelul structurii lucrării. 
Termenul de „operă deschisă” surprinde tocmai această libertate ce caracterizează compoziția 
până la nivelul secţiunilor sau al părţilor, conturând o formă „mobilă”. Aceste opțiuni 
componistice pot crea impresia unei pasivităţi a autorului în ceea ce priveşte construcția 
temporală a muzicii, atunci când aleatorismul se extinde la majoritatea parametrilor, aşa cum 
se întâmplă în cazul grafismelor. Un asemenea mod de concepere a muzicii poate avea ca 
efect o desfăşurare segmentată, o realizare (aparent) neînchegată a lucrării. Stern!“ atrage 
atenţia asupra caracterului bine determinat, al organizării atente care poate exista într-o 
lucrare aleatorică, chiar dacă nu manifest şi/sau nu la toate cele trei niveluri ale temporalităţii. 
În aceste lucrări, timpul devine el însuşi un parametru ce poate fi modelat independent în 
cadrul procesului componistic sau interpretativ-creator. 

Un fenomen interesant ia naştere atunci când alăturăm ideea de aleatorism 
efemerităţii, evanescenţei desfăşurării sonore, caracteristici inerente discursivităţii acestei arte. 
În ce măsură sau până unde putem considera un proces ca fiind aleatoriu, atâta vreme cât o 
realizare interpretativă necesită studiu, repetiții? Căci, în cazul alegerii unei variante, 
aleatorismul se manifestă doar prin raportarea variantelor aparținând diverşilor interpreți la 
libertatea oferită de compozitor. Bineînţeles, există şi cazul interpreţilor cărora experiența le 
permite să realizeze în concert o variantă cu totul spontană a momentului aleatoric. Totuşi, 
receptarea unei lucrări presupune audierea unei variante concrete; timpul psihic al 
ascultătorului se va raporta la un edificiu temporal gata construit, cu care va rezona sau nu 
afectiv. lată motivul pentru care, probabil, aleatorismul temporal la toate cele trei niveluri este 
foarte rar întâlnit: compozitorul nu vrea să renunțe complet la o imagine temporală proprie 
asupra opusului, care face parte din mesajul lucrării. 

Legătura cel mai simplu de observat dintre timp şi muzică o reprezintă, însă, durata 
unei lucrări (persistenţa auditivă a fenomenului sonor), cea care impune caracterul temporal al 
acestei arte, alături de durate, ritm, tempo şi structura lucrării. La nivelul duratei, se vor întâlni 
lucrări care vor încerca explorarea extremelor, mai mult în direcția folosirii duratelor foarte 
lungi. Astfel se poate ajunge la sunete ce acoperă intervale de timp imposibil de cuprins ca o 


singură unitate şi la forțarea în acest fel a limitelor percepţiei umane. Acest tip de abordare 


197 Thid., p. 97. 

duce la indreptarea atentiei dinspre relatiile dintre sunete si o privire de ansamblu asupra lor, 
spre o sondare la nivel microscopic a interiorului sunetului. 

În secolul XX, ritmurile se diversifică într-un mod mai alert decât în secolele trecute, 
datorită mai multor factori, dintre care unii au fost enuntati deja: 

e influenţa muzicilor populare, care aduc o infuzie de varietate şi prospeţime la acest nivel, 
prin ritmurile asimetrice; 

e au apărut durate din ce în ce mai scurte; 

e datorită evoluţiei rapide a tehnologiei, computerele şi programele pe calculator au pătruns 
şi în arta muzicală, unde au generat raporturi noi între durate; 

e folosirea ritmurilor seriale sau a ritmurilor stabilite matematic a dus la structuri greu de 
identificat auditiv; 

e libertatea foarte mare întâlnită uneori de la nivelul conceperii lucrării până la nivelul 
interpretării acesteia, care poate determina chiar o lipsă totală de intenție în ceea ce 
priveşte relațiile dintre durate şi generează un rezultat cu totul întâmplător. 

Metrul, inițial un simplu ordonator al duratelor, iar apoi util în sincronizarea 
incidenţelor verticale, a fost şi el supus schimbărilor. De la conştientizarea relaţiilor temporale 
prin musica mensuralis s-a ajuns până la crearea unor structuri ritmice care potenţează metrul 
încălcându-l (sincopa, contratimpul, hemiola, pauzele, legato). Procedeele de încadrare 
metrică se dezvoltă şi mai mult în secolul XX: se folosesc mai frecvent măsurile alternative, 
apare polimetria. 

Tempo, ca indicație a vitezei de execuţie a unei durate raportată la o anumită unitate 
de timp, a suferit pe parcursul istoriei schimbări importante, în strânsă legătură cu evoluţia 
notaţiei muzicale. El apare: 

esubînțeles din modul în care este notată măsura (corelarea unității de măsură sau a 
tactus-ului cu cunoştinţele despre stil, epocă şi instrumentul pentru care este scrisă 
lucrarea) — atunci când nu existau încă indicaţii de tempo propriu-zise; 

e prin trimitere la numele unor dansuri al căror tempo era bine cunoscut muzicienilor vremii 

eca indicații de expresie şi de caracter, de obicei în italiană 

eprin notarea numărului de bătăi pe minut — odată cu apariția metronomului pe la începutul 
secolului XIX, invenţie care a sporit precizia indicării tempo-ului prin cuvinte şi care a 
condus spre o uniformizare a interpretării acesteia. 

Lucrările secolului trecut oscilează între indicarea foarte exactă a vitezei, precizarea 


duratei unui fragment sau simpla menționare a momentelor-locurilor de suprapunere a liniilor 

unei polifonii, în contextul unei independente aproape totale între voci. Libertatea la nivel de 
tempo este şi ea conştientizată. Dacă înainte se manifesta la nivelul cadențelor şi al 
recitativelor, ea va fi valorificată din plin sub forma organizărilor ritmice în tempo rubato. La 
nivelul suprapunerii de planuri sonore, apare un nou concept: cel de „timp polimodular”!*, o 
atenţie deosebită acordându-i în ţara noastră compozitorul Mihai Brediceanu. 

Timpul este întâlnit în arta muzicală şi la nivelul superior de organizare, la nivelul 
formei. „Stăpânind forma, artistul stăpâneşte fluxul stărilor, punând ordine în structura sonoră, 
structurează afecte, acţiunea formativă devenind astfel o operaţie de filtrare sufletească”!*%. 
Forma muzicală a fost dintotdeauna oglinda coexistenţei timpului măsurat cu cel liber: 
tropizarea, cadenţa, alternanţa recitativelor şi a ariilor erau singurele modalităţi de întrerupere 
a discursului organizat. În secolul XX, apar organizările asimetrice, muzica non-evolutivă şi 
opera deschisă. Reprezentarea mentală a formei muzicale ia naştere prin raportarea 
elementelor ce lovesc auzul într-un anumit moment prezent - la elementele trecute. Acest 
proces se realizează prin intermediul memoriei. Atunci când o periodicitate de orice fel este 
percepută, raportarea se poate face şi la momentele viitoare prin anticiparea unor reveniri sau 
a unor desfăşurări muzicale contrastante. 

Forma nu implică însă temporalitatea în realizarea sa conceptuală, ca schemă de 
formă, iar dacă vorbim despre parcurgerea sa temporală, „timpul formei” manifestă un 
caracter bivectorial. Totuşi, forma închisă în partitură nu posedă decât o temporalitate 
potențială, având la acest nivel doar o înfăţişare spațială. Temporalitatea formei nu se poate 
percepe decât în momentul redării sale vii, moment în care asigură coerenţa limbajului, 
comprehensibilitatea mesajului. Forma este însă determinată de diversele sintaxe sonore ce o 
alcătuiesc, sintaxe denumite de Iorgulescu „structuri temporale”. Cele patru structuri 
temporale sunt monodia, polifonia, omofonia şi eterofonia. Fiecare dintre acestea impune o 
organizare diferită a timpului muzical, astfel: 

e monodia reprezintă organizarea pe axa orizontală a timpului a unei succesiuni de sunete, la 
o singură voce, care duce la crearea unui discurs muzical melodic, purtător de expresie şi 
sens; 

e polifonia îmbină desfăşurarea temporală orizontală, datorată individualității liniilor 
melodice, cu cea verticală, născută din coincidenţele armonice dintre voci, o îmbinare între 


succesiune şi simultaneitate temporală; 


15 Acea organizare a timpului muzical prin care vocile unei polifonii se măsoară cu module de timp diferite. 
15 Adrian Iorgulescu, Compoziţia, ca înfăptuire temporală, în Revista „Muzica”, Bucureşti, Nr. 1, 1991, p. 141. 

ein cadrul omofoniei „discursul muzical se prezintă ca o structură omogenă, formată prin 
multiplicarea aceleiaşi realităţi temporale, ca o melodie de concomitenţe sonore”!%, 
temporalitatea fiind implicată la nivelul succesiunii de simultaneități; 

e cterofonia, ca pendulare între starea de unison şi cea de plurivocalitate impune o organizare 
a timpului muzical determinată, în principal, de lipsa coincidenţei ritmice constante a 
planurilor sonore. În acest din urmă caz, structura temporală nu este una constantă, ci 
asistăm la coexistenţa formei temporale de bază cu variantele sale. 

La nivelul discursului muzical putem vorbi de raportul timp continuu-discontinuu. Ne 
putem gândi la o sonata clasică, cu periodicităţile şi simetriile ei, în care conjuncţia motivelor, 
frazelor, perioadelor ni se reprezintă ca nişte „noduri” între desfăşurările care, în virtutea unui 
element coagulant, reprezintă un continuum ce nu poate fi întrerupt. Raportul diferit între 
continuu şi discontinuu la nivelul organizării discursului muzical poate constitui şi o 
caracteristică a fiecărei epoci (să ne gândim doar la „melodia infinită” wagneriană). 

Unitatea şi contrastul sunt două procedee utilizate în actul componistic încă din cele 
mai vechi timpuri pentru a asigura coerenţa lucrării. O lucrare (bineînţeles nu şi cele de foarte 
mici dimensiuni) nu poate să menţină în primul rând atenția ascultătorului de rând dacă este 
un flux continuu, fără vreo logică „vizibilă” a evenimentelor, aşa cum un text literar este greu 
de urmărit fără intonaţie sau semne de punctuație. 


= = sm" =55161 
Bentoiu constată că în „vremea modernă” 


poate fi observată o anumită tendință 
(motivată de el printr-o reacţie la estetica elaborărilor, la continuumul redat de suflul amplu al 
romantismului) spre discontinuități la nivelul parametrilor sonori. Totuşi, trebuie să admitem 
în muzica contemporană o tendință de a explora tocmai aceste raporturi între continuu şi 
discontinuu, ba chiar lucrări (poate constituite ca reacție la o perioadă în care muzica era 
foarte fragmentată) care încearcă, cel puțin la nivelul unui plan sonor, să se constituie ca o 
entitate indivizibilă. 

La polul opus se situează acele lucrări compuse în baza unei „forme-moment”, după 
cum o denumeşte Stockhausen!€?, în care fiecare moment e la fel de important, de sine 
stătător, independent de ceea ce a fost şi ceea ce va urma, fără început şi fără sfârşit, o 
eternitate întâlnită în fiecare clipă. Separate prin discontinuități, segmentele care compun 


lucrarea au un caracter unitar, o consistență internă, dar nu prezintă o derulare linear- 


temporală. „Forma-moment” neagă orice desfăşurare narativă, orice construcție sau devenire 


160 Thid., p. 208. 

16l Bentoiu, Imagine şi sens, op. cit., p. 53. 

1% Texte zur elektronischen und instrumentalen Musik, apud. Jonathan D. Kramer, Moment Form in Twentieth 
Century Music, în The Musical Quarterly, vol. 64, Nr. 2, Oxford University Press, 1978, p. 179. 

treptată, nu conduce către nici un climax. Stockhausen întăreşte ideea de eternitate a 
momentului subliniind distincţia dintre start şi început, între sfârşit şi încheiere; startul şi 
sfârşitul există doar din raţiuni practice'S5. Sfârşitul abrupt este preferat unui final forțat. 

Myriam Marbe menţionează şi ea acest tip de lucrări, „mostre” de muzică, în care 
„partitura iniţială nu este decât un nucleu, acea primă pietricică într-un lac, generând unde ce 
se propagă către infinit. Sfârşitul partiturii nu reprezintă totodată şi terminarea lucrării, ci o 
invitaţie către noi reluări, măcar în imaginaţia noastră”!%*. 

Singurul mod de relaționare a momentelor într-o astfel de formă este proporția, 
principiu care asigură coerenţa opusului. Determinările apriorice ale raporturilor în cadrul 


întregului sunt, astfel, de multe ori, punctul de pornire în activitatea creatoare. 


Plasându-se în tabăra opusă, Stravinski consideră că, deşi „contrastul produce un efect 


93165 33166 


imediat” ”, finalitate care ar putea ispiti mulți compozitori, acesta „împrăştie atenţia 


Compozitorul mărturiseşte preferința pentru similitudine: „variaţia nu este valabilă decât ca o 


căutare a similitudinii”!€” 


„căci contrastul este de cele mai multe ori evident, la îndemâna 
tuturor, aducând rezultate mai rapide, fiind mai spectaculos; similitudinea asigură unitatea, iar 
coerenţa trebuie trudită, căutată, menținută şi generează rezultate mai solide. Astfel, variația 
reprezintă un procedeu ce menţine viu interesul pentru o lucrare fără a-i periclita unitatea, ba 
chiar, atunci când este folosită în mod adecvat, îi pune în valoare coerenţa. 

Pe de altă parte, acel tip de compoziţii care neagă devenirea, determină, în conştiinţa 
ascultătorului, o îndreptare a atenţiei către fiecare moment prezent, care, deşi poate fi 
consecința precedentului şi/sau cauza următorului, nu poate fi anticipat. Se creează impresia 
unei ieşiri din timp, ce permite contemplarea prezentului mereu schimbător. În acest caz, 
raportarea părţii la întreg în conştiinţa ascultătorului se poate realiza numai retrospectiv, în 
diverse momente din interiorul lucrării, ceea presupune o continuă reactualizare a structurii 
opusului, sau după încheierea desfăşurării muzicale. 

În cazul unei lucrări ce se doreşte a crea senzaţia de atemporalitate, Corneliu Dan 
Georgescu vorbeşte despre modificările pe care muzica le favorizează în plan psihologic. 
Efectul de încremenire temporală este susţinut de muzicile repetitive, non-evolutive. 


Cercetătorul susține că aceste muzici conturează o atmosferă relativ monotonă, ce îndeamnă 


'6% Thid., p.180. 

164 Laura Manolache, Myriam Marbe. Despre propria creaţie şi nu numai, în Revista „Muzica”, Bucureşti, Nr. 3, 
1996, p. 84. 

16 Igor Stravinski, Poetica muzicală, Editura Muzicală a Uniunii Compozitorilor din Republica Socialistă 
România, Bucureşti, 1967, p. 34. 

166 Thid., p. 34. 

197 Thid., p. 34. 

la contemplatie, la meditaţie, la visare, atmosferă ce determină o rătăcire faţă de timpul fizic, 
pentru care nu mai există repere. Singurul reper este muzica, iar la trezirea din visare, când 
ascultătorul nu remarcă nici o evoluţie a acesteia, impresia de dilatare sau chiar de înghețare 
temporală este totală. 

Evoluţia notaţiei'S atestă de foarte multe ori transformări subtile ce se produc în 
gândirea muzicală, transformări care, în lipsa unei analize a muzicii scrise, pot fi uşor trecute 
cu vederea. În secolul XX, se pot observa trei direcţii de evoluţie a grafiei muzicale: 

e o indicare din ce în ce mai precisă, prin intermediul grafiei consacrate, a intentiilor 
componistice la nivelul tuturor parametrilor, care lasă loc la tot mai puţine opţiuni 
interpretative; 

e o creştere a numărului şi tipului de semne folosite, fapt care duce la pierderea caracterului 
universal al notaţiei şi apariţia unor indicații grafice individualizate, ce necesită o legendă. 

e adoptarea unor sugestii vizuale împrumutate din artele vizuale, care indică doar un traseu 
muzical şi determină, astfel, participarea din ce în ce mai activă a interpretului la actul 
componistic. 

Deşi muzica operează cu structuri temporale, în secolul XX, unii compozitori au 
încercat să redea prin intermediul acestei arte şi dimensiunea spaţială. Tehnologia va permite, 
de asemenea, apariţia unor noi efecte sonore, care vor crea o relație mai strânsă între muzică 


şi spaţiu, aducând în plan sonor ideea de continuum spațio-temporal. 


Conştientizarea treptată a timpului în muzică 

La început, dimensiunea temporală putea fi căutată în lucrările muzicale doar la 
nivelul manifestării sale evidente prin parametrii despre care am vorbit mai sus: durata 
(extensia temporală a sunetului), ritmul (modul de grupare a duratelor), tempoul (viteza de 
desfăşurare a duratelor de bază) şi forma (modul de organizare în timp a muzicii). 

În perioada Antichității începe să se contureze gândirea teoretică muzicală, 
acordându-se o atenţie însemnată cuvântului şi noţiunii de ritm. Aristotel (384 — 322 î.e.n.) 
considera că timpul nu există dacă nu există schimbare (mişcare), deşi nu se confundă cu 
acestea. Dacă mintea noastră nu se schimbă sau nu percepe nici o schimbare, atunci nu ne 
dăm seama de trecerea timpului. Pentru el, timpul este dat de numărul de mişcări în relaţie cu 


înainte” şi „după”, de numărul de schimbări!” Timpul era înţeles, aşadar, ca o unitate de 
99 99 H 


168 Din punct de vedere temporal, trecerea de la neume, care nu conțineau nici o referire la durate, la modurile 
ritmice şi notația mensurală, este grăitoare în acest sens. 
169 Aristotel, Fizica, Editura Ştiinţifică, Bucureşti, 1966, Cartea a IV-a, cap. II, p. 219a. 

măsurare cantitativă a mişcărilor, a schimbărilor şi prin care el însuşi poate fi măsurat. Deşi 
este limitat ca număr, timpul, în viziunea aristotelică este nelimitat ca extensie. 

În vremea lui Aristotel, sistemul ritmic era încă derivat din vorbire. Importanța 
structurării temporale a unei opere de artă, fie ea poezie sau muzică, reiese din atenția sporită 
acordată diverselor picioare metrice, ele însele fiind purtătoare de semnificaţii. Astfel, 
diversele „structurări temporale” aveau în această perioadă o destinaţie ce trebuia sa fie bine 
stăpânită de creatorii contemporani. Aristotel, vorbeşte în Poetica de „metrul adecvat”: iamb 
— pentru operele „muşcătoare” (satire, apoi comedii) şi potrivit pentru dialoguri; trimetrul 
iambic se folosea în poezia tragică, iar tetrametrul trohaic avea un caracter pronunțat de dans 
şi era potrivit pentru acțiune; hexametrul — metru eroic, aşezat şi amplu, se potriveşte epopeii 
şi legendelor eroice, iar piciorul piric — folosit pentru dansurile războinice, recomandat pentru 
redarea agitatiei. 

Aristoxene este cel care a desemnat cea mai mică unitate de timp rațională: khronos 
prâtos,!”! cu o valoare relativă, depinzând în interpretare de tempo. Ritmul se forma în baza 
principiului aditiv, astfel încât să poată fi perceput prin intermediul simţurilor. Ritmul este, 
pentru el, mişcarea organizată a fenomenelor şi a acțiunilor, este „o punere în ordine 
determinată de timpi”, 2 aşa cum pentru Platon el este „ordinea din cadrul mişcării” (Legile, 
665a). 

Aristotel aşează la baza unei tragedii reuşite principiul de continuitate, astfel încât 
întâmplările trebuie să decurgă unele din altele: „căci e departe de a fi totuna dacă un lucru 
decurge din altul, ori numai vine după el".'? 

Sfântul Augustin (354 - 430) a atins şi el problematica timpului într-o modalitate care 
îmbină raționamentul filosofic cu credinţele religioase, iar încercarea de tălmăcire a acestuia 
porneşte de la o mărturisire simplă, dar grăitoare: „Ce este timpul? Dacă nimeni nu încearcă 
să afle asta de la mine, ştiu; dacă însă eu aş vrea să explic noțiunea cuiva care mă întreabă, nu 
ştiu”. El preia de la Aristotel silogismul referitor la natura timpului: timpul este compus 


dintr-o „trecere”, o „fiinţare” şi o „devenire”. Dar ceea ce a trecut a fost şi nu mai este, în tim 
99 > 


ce alta urmează să fie dar nu este încă. Augustin explică trăirea trecutului şi a viitorului, 


170 Claudio Monteverdi se va inspira din acest picior metric în operele sale, inventând astfel un nou procedeu de 
redare muzicală, prin intermediul orchestrei, a dramatismului: tremolo — repetarea foarte rapidă a aceleiaşi note. 
171 Apud. The New Grove Dictionary of Music and Musicians, Edited by Stanley Sadie, Macmillan Publishers 
Ltd, 1980, art. Rhythm, p. 811. 

172 Matila Ghyka, Estetică si teoria artei, Editura Ştiinţifică şi Enciclopedică, Bucureşti, 1981, p. 108. 

13 Aristotel, Poetica, Editura Iri, Bucureşti 1998, p. 78. 

174 Sf Augustin, Mărturisirile XI, XIV, 17, în Opera Omnia vol. VII/2, Editura Dacia, Cluj-Napoca, 2004. 

existenta lor, ca activitati petrecute in prezent: prezentul trecutului este memoria, prezentul 
prezentului este vederea si prezentul viitorului este asteptarea. 

În primele secole de creştinism, muzica cre tină este influențată de cea ebraică 
sinagogală din care preia psalmodia, cu ritmul parlando-rubato; mai existau imnurile 
giusto-silabice, la care se adaugă cântări spirituale proprii într-un rubato-melismatic combinat 
cu giusto. La început, ritmul şi metrul erau determinate de accentele prozodice. Influențat la 
început de sonoritățile muzicii ebraice, imnul capătă o formă mai liberă, în care se fac sim ite 
sonorită i populare. Imnurile ambroziene!"5 se remarcă prin folosirea dimetrului iambic, fără 
a umbri, însă, metrul poetic. Deşi cântările s-au diversificat foarte mult, ritmul acestora s-a 
pierdut pe parcursul Evului Mediu: prin trecerea de la notația neumatică la cea rombică, 
duratele s-au egalizat şi depindeau în interpretare doar de accentele textului. 

Supremaţia Bisericii în această perioadă îi permitea acesteia să impună omului un 
efort continuu de purificare prin care să tindă spre perfecțiune. În acest context, papalitatea a 
impus stilul de muzică ce se va numi cantus planus, o muzică eliberată de libertă i ritmice 
sau înflorituri melodice care ar putea distrage aten ia de la scopul principal, rugăciunea. 
Astfel, muzica asigură cadrul, mijlocul, fără pretenţii estetice, prin care se putea comunica 
într-un mod pios şi supus cu divinitatea. Acest stil de muzică se caracteriza printr-un mers 
melodic treptat, cu salturi puţine şi rare, evitând cromatismele şi eliminând ornamentele. 
Ritmul este, prin urmare, simplificat la maximum, folosind o gamă foarte restrânsă de durate, 
care se desfăşoară într-un tempo liniştit, uniform. Această reformă are drept consecință 
sărăcirea ritmului în comparaţie cu cel antic. Textul este cel care va impune accentele, iar 
conturul melodic va determina frazarea. 

Evul mediu este perioada în care orga devine instrumentul privilegiat al sacrului şi al 
cultului. Acesta era potrivit pentru a însoţi solistul sau ansamblurile vocale datorită capacității 
sale de a asigura acestora un suport armonic în cadrul ceremonialului religios (şi datorită 
rezonanţei armonicelor naturale favorizate de acustica din interiorul catedralelor) şi, mai 
târziu, datorită marii varietăţi de registre cu posibilități de combinare polifonică. O trăsătură 
importantă care deosebea orga de alte instrumente cu taste era capacitatea sa de a susţine un 
sunet atâta timp cât tasta se menţine apăsată. Acest instrument, cu prezenţa sa sonoră masivă, 
copleşitoare, dar şi delicată, deşi fără mari posibilități expresive, este un adevărat 
corespondent muzical al stilului gotic, impunător şi decorativ, de mai târziu. Ca reacţie la 


rigiditatea şi ariditatea normelor impuse de Biserică, apar tropii, completări (text sau text cu 


175 Numele acestora provine de la Sfântul Ambrozie (sec. IV), episcop de Milano, care a contribuit la organizarea 
cântărilor liturgice; în muzică încep să pătrundă şi elemente orientale. 


120 


muzică şi foarte rar numai muzică) în interiorul cântărilor liturgice standard. Prin intermediul 
acestora, se realizează o părăsire a melodiei principale şi păşirea, evadarea pentru o scurtă 
durată de timp, într-un alt plan, paralel, care se va individualiza, mai apoi, în piese autonome 
(de exemplu dramele liturgice). Fenomenul tropizării poate fi considerat o imobilizare 
temporară a curgerii muzicale, o dilatare temporală a actului sonor pentru a permite, în 
interiorul ei, o nouă desfăşurare muzicală, un timp în timp. 

În manifestările laice ale trubadurilor, truverilor, minnesângerilor sau ale jonglerilor se 
puteau, însă, întâlni pe lângă formele libere (specifice baladei, epopeei) şi structurări simetrice 
(în baza principiului periodicităţii şi al repetiției): forme strofice sau de rondo. 

Odată cu dezvoltarea stilurilor polifonice a început să evolueze şi notația. Treptat, 
aceasta va reflecta şi evoluţia ritmică. Într-o primă etapă, ritmul nu putea fi citit după forma 
notelor, ci era dependent de metrul textului. Ulterior, unele tipuri de mişcare (modi) erau 
redate prin forma ligaturilor!"€. Sistemul modal cuprindea şase moduri ritmice din care doar 
primele patru erau cele mai frecvente. Legătura cu modurile poeziei clasice greceşti transpare 
din denumirile lor: troheu, iamb, dactil, anapest, molos şi tribrah. Deşi derivate din metrul 
clasic, longa nu era totdeauna egală cu două brevis, ci câteodată cu trei, iar brevis putea 
măsura două unități de bază în loc de una. Mai mult, modul binar al Antichității clasice era 
transpus într-un sistem muzical în metru exclusiv ternar, ce îşi avea originile în perfecțiunea 
numărului 3. 

Un salt major la nivelul diviziunilor duratelor şi al dezvoltării ritmice îl reprezintă 
apariția notaţiei mensurale în perioada Ars Nova: notația în care forma notelor indica şi 
extensia lor în timp. Raportul a două durate vecine putea fi: binar (împărțire minoră sau 
imperfectă) şi ternar (împărțire majoră sau perfectă), la nivel de modus”, tempus!"" şi 
prolatio!”. Diviziunea binară sau ternară era dedusă din context şi cu ajutorul colorării: o notă 
de culoare roşie indica trecerea de la un tip de diviziune la celălalt. 

O mare contribuţie la dezvoltarea artei muzicale din perioada Ars Nova a constituit-o 
folosirea izoritmului (un model ritmic repetat, mai ales în cadrul vocii de tenor). Din 
combinarea izoritmiilor cu suprapunerile polifonice luau naştere uneori lucrări mai ample, 


politextuale, de o complexitate ce le făcea aproape incomprehensibile. 


176 Semne grafice ce indicau modurile ritmice, bazate în principal pe combina ii de două durate: Jonga i 
brevis. 

77 Divizarea unei longa în brevis. 

1 Divizarea unei brevis în semibrevis. 

1 Divizarea unei semibrevis în minimae. 

Notatia „plină” din perioada Ars Nova a lăsat locul, la mijlocul secolului XV notatiei 
„albe”. În cadrul acesteia, colorarea indica trecerea de la un raport perfect la unul imperfect 
față de subdiviziunea inferioară (o notă lungă conţine două note scurte şi nu trei). Odată cu 
aceste transformări şi, mai apoi, cu inventarea unor durate ce reflectau diviziuni temporale din 
ce în ce mai mici ale notelor, se poate observa o micşorare treptată a duratei de bază: se 
ajunge de la brevis ca unitate de măsură, la semibrevis, până la doime şi, în final, pătrime. 
Paradoxal, aceste transformări implicau şi o extensie din ce în ce mai mare a noii unități de 
bază; valoarea absolută a semibrevis de exemplu nu este aceeaşi dacă unitatea este brevis sau 
semibrevis. Astfel, o valoare din acea vreme avea o extensie temporală absolută mai scurtă 
decât transcrierea ei actuală. 

Într-o primă fază, când muzica polifonică era încă străină de rigorile barei de măsură, 
polimetria realizată de incidența pe verticală a accentelor (melodic, armonic) genera un 
adevărat ritm în mozaic. Existau însă trei tipuri de incidență verticală: izoritmie 
(contrapunctare în care duratele tuturor vocilor se schimbă deodată), complementaritate 
ritmică (în tehnica imitaţiei), poliritmie (în tehnica de contrapunct dublu sau triplu). 

O tehnică specifică Renaşterii timpurii (secolul XV) este „canonul mensural” (sau 
prolatio canon), în care o linie melodică este reluată în canon la alte voci, dar cu durate 
proporţional diferite (prolatio), ceea ce îngreunează foarte mult compunerea lor. Raportul 
dintre voci nu se limitează la simple augmentări sau diminuții, ci uneori se pot suprapune 
variante în metri diferiţi (de exemplu 2/2, 3/2, 6/4 cu 9/4 în Missa prolationum a lui Johannes 
Ockeghem, în care acest principiu stă la baza fiecărei părți). Partitura conţinea doar linia 
melodică de bază şi indicaţiile de prolatio, locurile de adăugare a vocilor şi intervalul la care 
se realiza intrarea fiecăreia. Efectele acestei tehnici pot fi considerate pe drept cuvânt 
precursoare ale poliritmiilor secolelor XIX-XX şi ale timpului polimodular. 

Polifonia vocală a Renaşterii era guvernată în principal de două legi: legea 
consonanțelor şi, strâns legată de aceasta, musica mensuralis. Schimbarea armoniei se făcea în 
funcţie de bara de măsură: anticipaţii, rezolvări, întârzieri, toate se raportau la timpul tare, 
primul de după bara de măsură, practică ce constituie un pas înainte spre conştientizarea 
relațiilor temporale din cadrul opusului. 

Bara de măsură a apărut tot dintr-o nevoie de ordonare temporală a vocilor din 
muzicile polifonice. Totuşi, muzica polifoniei vocale a Renaşterii nu era notată în măsuri, 
decât atunci când a apărut în partitura generală a instrumentelor acompaniatoare cu taste 
(1501). În ştime, acest semn grafic a început să fie folosit doar de la începutul secolului XVII. 


Este epoca în care, şi datorită acestui element, ritmul începe să cunoască o evoluţie 

spectaculoasă: bara de măsură începe să apară la intervale regulate de timp şi după mijlocul 
secolului XVII precede întotdeauna timpii principali, fără a se mai ţine seama de accentele 
textului. Tot acum apar şi primele abateri de la supremaţia accentului metric — hemiola (prin 
crearea impresiei de „frânare” ritmică), sincopa şi contratimpul (care maschează timpul sau 
partea de timp tare) — iar diviziunea binară devine dominantă. 

În paralel cu dezvoltarea şi perfecţionarea sistemului tonal-funcţional s-a impus şi 
desfăşurarea armonică a discursului muzical în baza unor reguli precise privind oscilarea între 
starea de tensiune şi cea de relaxare, raportate strict la timpii accentuaţi sau neaccentuaţi. 

La nivelul ritmului se cunoaşte o diversificare a duratelor folosite, în sensul 
introducerii unor valori foarte mici, până la treizecidoime. Apariţia organizării atât cantitative 
cât şi calitative a duratelor în măsuri a dus la apariţia unor formule ritmice specifice metrului 
în care sunt încadrate. Metrul începe să însemne, ca şi astăzi, apariția unui accent la intervale 
regulate de timp. Tempoul, cel care determină viteza de desfăşurare a unităţilor de bază, 
începe să fie specificat de către compozitor, la început prin indicaţii de caracter, mai târziu 
prin raportare la timpul universal (indicaţii de metronom). 

Importanţa sporită pe care o capătă ritmul spre sfârşitul secolului XVI se poate 
observa din dansurile acestei perioade (basse dance, pavana, allemande, courante), care sunt 
recunoscute în virtutea unor structuri ritmice caracteristice. Chiar dacă dansurile propriu-zise 
şi suitele nu mai figurează în lucrările scrise după perioada Barocului, ritmul acestora a 
devenit autonom: se folosesc până astăzi expresii ca „ritmul de siciliană”. 

Uvertura franceză (întâlnită deseori ca parte de început a unei suite) se caracterizează, 
pe lângă forma specifică cu Da capo (A-lent — B-rapid — A-lent-repriză), prin ritmul punctat 
al primei secțiuni şi scriitura fugată a secțiunii mediane. Notaţia a devenit din ce în ce mai 
explicită odată cu trecerea timpului şi este cunoscut faptul că unele notații din această 
perioadă necesită interpretări parţial diferite de ceea ce este scris: ritmul punctat din cadrul 
secțiunii lente a uverturii franceze — care trebuie executat dublu punctat; ritmul punctat în 
contextul altor voci care au triolete — care trebuie executat ca două note în raport de 1:2 şi nu 
1:3; durata variabilă a apogiaturii (apogiatură lungă sau scurtă), executarea inegală a unor 
note scrise cu durate egale (notes inégales). 

Deşi în teorie semibrevis a rămas unitatea de bază până la începutul secolului XVII, 
cam de la 1540, în practică, minima tindea să îi ia locul. Cu toată această complexitate a 
ritmului divizionar, ritmul rubato continuă să se dezvolte în cadrul recitativului, în formele 


improvizatorice şi în cadenţele instrumentale. 

Formele si genurile care se dezvolta foarte mult in perioada Barocului reflecta atentia 
sporită a compozitorilor pentru macrostructura pieselor. Un gen nou, complex, îşi face apariția 
la începutul secolului XVII: opera. Încercând să reînvie forma supremă de manifestare 
artistică a Antichității, spre sfârşitul Renaşterii se încearcă reconstituirea vechii tragedii 
greceşti. Strânsa legătură dintre cuvânt şi muzică din forma perfectă de manifestare a artei 
elene determină trecerea de la densitatea stilului contrapunctic renascentist, încărcat şi greoi, 
la supletea monodiei acompaniate. Astfel, „dramma per musica” se va construi în jurul a două 
desfăşurări muzicale principale: recitativul (pentru redarea curgerii temporale, a epicului, a 
acțiunii în desfăşurare, comprimând evenimentele) şi aria (pentru surprinderea elementelor 
lirice, permiţând o stagnare a desfăşurării temporale şi contemplarea evenimentelor, a 
sentimentelor şi a stărilor lăuntrice ale personajului). 

Dezvoltarea pe care o cunosc în perioada Barocului instrumentele şi tehnica 
instrumentală a creat cadrul favorabil exploatării virtuozităţii instrumentale, care, apoi, s-a 
extins şi la nivel vocal. Dezvoltarea genurilor de muzică instrumentală a determinat 
modificări substanţiale la nivelul formelor, care necesitau, în lipsa suportului pe care îl crea 
textul, alte repere. lau naştere astfel grupările în figuri, motive, fraze muzicale, care nu mai 
erau supuse limitărilor impuse de vocea umană (în ceea ce priveşte respirația, deci lungimea 
frazelor, şi ambitusul restrâns). Apar astfel organizări simetrice, care facilitează receptarea şi 
memorarea lor. Structurările, desfăşurările în timp ale genurilor muzicale instrumentale se vor 
constitui în jurul celor patru principii de formă ce vor deveni clasice: principiul stroficității 
(aria da capo, fantezia, ricercarul, toccata, preludiul), principiul refrenului — al retrăirii 
trecutului (rondo), principiul variaţional — al amintirii distorsionate a temei (passacaglia, 
ciaccona) şi principiul arhetipului expozițional — al recreării şi transformării trecutului (fuga). 
Se observă în toate aceste principii de formă o raportare la trecut: alteritate (principiul strofic), 
identitate (principiul refrenului) şi similitudine (arhetipul expozițional). 

Clasicismul este o epocă ce promova ordinea, formalismul şi claritatea, caracteristici 
inspirate din principiile de structură întâlnite în fizica newtoniană. Într-o perioadă de plin 
avânt a ştiinţelor, care manifestau încă o strânsă legătură cu lumea fizică, ideologia filosofică 
a iluminiştilor era şi ea construită în jurul acestor legi ale naturii. 

Immanuel Kant (1724 — 1804) susține că timpul reprezintă un fundament a priori 
pentru a putea cunoaşte, prin intuiţie, orice obiect din natură. Spaţiul şi timpul sunt forme 
apriorice necesare în cunoaşterea intelectuală, forme care ajută la ordonarea şi reprezentarea 


impresiilor senzoriale: timpul este „condiţia subiectivă sub care se pot produce toate intuiţiile 

în noi”. El este cel care determină în starea noastră internă raporturi de simultaneitate sau 


de succesivitate. Dar timpul este strâns legat de spaţiu: conceptele de schimbare şi mişcare nu 
pot fi explicate decât în timp. Schimbarea este o „legătură de predicate opuse 


contradictoriu”!S! 


cu privire la unul şi acelaşi obiect: nu se poate explica existenţa şi 
inexistența aceluiaşi obiect în acelaşi loc decât în timp. 

Este epoca în care periodicitatea şi simetria vor atinge apogeul şi în muzică. Acestea 
se vor reflecta în formele care se dezvoltă în această perioadă: scriitura omofonică ia un mare 
avânt, însă fără a înlocui total formele polifonice. Se dezvoltă foarte mult melodiile dansante 
şi se definitivează forma de sonată. Tot acum se standardizează structura tripartită, apoi, 
definitiv, cea cvadripartită în genurile de cvartet şi simfonie. Claritatea, echilibrul şi simetria, 
pe de altă parte, se vor reflecta în varietatea restrânsă de măsuri folosite: în principal 2/4, 3/4, 
4/4 şi 6/8. Măsura şi bara de măsură vor fi cele care vor sta la baza delimitării elementelor 
morfologice ale formei: frază, perioadă, motiv. 

Orchestra creşte în dimensiuni şi ambitus, iar compartimentul suflătorilor din lemn 
începe să fie tratat independent. Şcoala de la Mannheim este renumită pentru inovațiile 
tehnice pe care le-a promovat la nivel de orchestră. Dintre acestea, importantă din punct de 
vedere al temporalităţii este utilizarea unei „Grand Pause” (pauză generală)? — o întrerupere 
bruscă a întregii desfăşurări muzicale, care poate căpăta un important rol în conturarea 
momentelor dramatice. 

Locul clavecinului începe să fie luat de fortepiano. Sunetul acestui nou instrument nu 
putea fi, totuşi, susținut mult timp, dispărând relativ repede după ce a fost atacat. O tehnică de 
acompaniament ce începe să fie utilizată destul de des în această perioadă, care poate 
compensa aceste limitări, este cea de bas a/bertin, probabil derivată din cea a clavecinului, 
unde acordurile erau de multe ori arpegiate. Prin desfăşurarea pe orizontală a acordurilor, 
acestea puteau asigura baza armonică pe o perioadă mai îndelungată de timp şi realizau 
totodată o textură transparentă, specifică perioadei, în care acompaniamentul armonic 
subliniază organizarea metrică. 

Beethoven este cel care începe să specifice în partituri indicații de tempo prin repere 
metronomice, indicaţii care oferă o precizie mai mare şi mai multă obiectivitate decât cea 


conținută în indicaţiile de caracter. 


180 Immanuel Kant, Critica rațiunii pure, Editura Ştiinţifică, Bucureşti, 1969, p.76. 
181 HM 

Ibid., p. 75. 
182 Cu rădăcini in figura retorică abruptio. 

Gândirea muzicală a compozitorilor romantici începe să fie eliberată de rigoarea 
periodicității metro-ritmice pentru a lăsa să curgă impresiile, sentimentele. Treptat, accentele 
periodice încep să fie ocolite prin evitarea prin pauze sau legato a timpilor accentuați, 
folosirea unei game din ce în ce mai largi de diviziuni excepţionale, impunerea unor accente 
asimetrice, utilizarea unor ritmuri inspirate din folclor. Pe lângă alternarea unor tempi foarte 
diferiți, pe porțiuni restrânse pot apărea mari fluctuații agogice sugerate chiar de compozitor 
şi se dezvoltă astfel şi terminologia muzicală. 

Datorită creşterii în complexitate a lucrărilor muzicale, în Romantismul târziu se face 
simțită necesitatea apariţiei unei persoane specializate pentru coordonarea ansamblurilor: 
dirijorul profesionist. Având în vedere că gestul dirijoral are ca element central tactarea 
măsurii, afirmarea rolului de dirijor este şi o recunoaştere a interesului sporit acordat 
raportărilor temporale din cadrul muzicii. Se poate observa aşadar, de-a lungul timpului, o 
modificare a ierarhiei celor 3 niveluri de „creație” muzicală: de la compozitor, interpret 
(dirijor) şi, mai târziu, la public. 

Prin evitarea metrului clasic se ajunge şi la „melodia infinită” wagneriană, la care 
contribuie şi evitarea rezolvărilor funcţionale dominantă-tonică, dar şi lipsa structurării clasice 
a discursului muzical şi adoptarea unor articulări mai puţin evidente a acestuia. Se ajunge 
astfel la foarte mari libertăţi formale. De asemenea, sunt explorate dimensiunile extreme ale 
lucrărilor, de la miniaturi până la genuri de mare amploare, ca poemul simfonic sau opera. Şi 
în cadrul genurilor deja existente se poate observa tendința de expansiune a părților lucrării şi 
a momentelor interioare. Pentru a putea menţine coerenţa unor asemenea lucrări muzicale a 
fost nevoie de contracararea unor prea mari libertăți prin mijloace componistice noi: 
ciclicitatea şi dezvoltările tematice, tehnica personajelor muzicale (leit-motivul) sau adoptarea 
unor elemente ritmice sau melodice pregnante din specificul diverselor naţiuni. 

În secolul XX, timpul, fie că este privit din perspectiva celor trei ipostaze ale sale, 
trecut-prezent-viitor, fie că se încearcă o definire a sa în relaţie cu omul, este şi mai mult în 
centru atenției gânditorilor. 

Iniţiind o nouă metodă de abordare a filosofiei, fenomenologia, Edmund Husserl 
(1859 — 1938) analizează timpul în prelegerile sale despre „fenomenologia conştiinţei interne 
a timpului”. Abordarea sa porneşte de la încercarea de a înțelege percepţia succesiunii 
temporale, percepţie ce presupune simultaneitatea perceperii unei acţiuni şi amintirea celei 
(celor imediat) trecute. Dar amintirea acţiunii trecute nu există în sine, ci este refăcută de 
fiecare dată. Husserl consideră, aşadar, că memoria unui eveniment este indisolubil legată de 


fantezia care îl generează. Husserl face un pas înainte față de Augustin: memoria unor 

evenimente trecute nu este simultană, ci reprezintă o extindere a conştiinţei temporale a acelor 
acțiuni. Relaționarea temporală a acțiunilor trecute rămâne neschimbată, deşi ele vor fi 
percepute mereu din perspectiva unui „acum” mereu diferit. Ele sunt „prezente” în memoria 
trecutului apropiat şi se îndepărtează continuu față de punctul de referință, „acum”, păstrând 
relaționarea față de evenimentele înconjurătoare. Aceste afirmaţii reprezintă o depăşire a 
definirii timpului ca simple succesiuni de momente „prezente” şi umbresc puțin distincția 
dintre trecut, prezent şi viitor: dacă trecutul apropiat este încă prezent în memorie, înseamnă 
că el nu este trecut într-adevăr. 

Henri Bergson (1859 — 1941) prezintă ideea de timp în strânsă corelaţie cu spațiul: 
momentelor care au trecut le sunt atribuite puncte din spaţiu pentru a putea fi relaţionate între 
ele şi cu momentul prezent. Deşi vorbim despre timp ca despre un mediu omogen în care 
stările conştiinţei noastre sunt alăturate ca şi în spaţiu, Bergson face distincția între durata 
pură, care este apanajul subiectivităţii, şi timp, care este cu totul altceva, timpul este spaţiu. 
Durata pură, timpul subiectiv, asupra căruia putem avea o înţelegere imediată este singurul 
timp real. 

În lucrarea Fiinţă si timp, Heidegger abordează problema temporalităţii ca o condiție a 
existenţei, căci nimic nu poate să „fie” fără a avea o formă temporală. Dasein-ul, (existența 
acum-aici) fundamentând fiinţarea ca fapt-de-a-fi-în-lume, este întotdeauna centrat pe prezent. 
Tot prin prezent este înțeles şi timpul: viitorul — ceea ce nu este încă prezent; trecutul — ceea 
ce nu mai este prezent. 

Teoretizările timpului în domeniul filosofiei se reflectă şi în modalităţile de tratare a 
acestui parametru în arta sunetelor. De la libertatea în interiorul normelor, muzica trece la 
negarea acestora. Pe lângă evitarea vechiului sistem de organizare a înălțimilor, revoluţia 
acestui secol s-a manifestat mai ales la nivelul ritmului. 

Compozitorii care nu părăsesc totuşi sistemul tonal-funcţional explorează limitele 
acestuia: deşi folosesc aceleaşi mijloace, îi încalcă regulile. La nivel ritmic, efectul barelor de 
măsură şi al măsurilor era anulat, prin folosirea unor suprapuneri de ritmuri din cele mai 
diverse, utilizarea intensă a diviziunilor excepţionale, apelarea la ritmuri alternative şi 
asimetrice. Notaţia clasică rămâne doar un mijloc la care compozitorii au recurs, în principal, 
în vederea menținerii unei clarități vizuale a partiturii şi pentru asigurarea unor puncte de 
reper, importante pentru relaționarea vocilor între ele. Pe lângă ritmurile giusto, o utilizare din 
ce în ce mai intensă o cunosc şi ritmurile rubato, care prin alternarea momentelor de 


aglomerare şi rarefiere ritmică dau senzaţia unor deformări libere a timpului. 

Compozitorii celei de-a doua şcoli vieneze pregătesc, prin instaurarea sistemului 
atonal-dodecafonic şi serial, drumul spre serialismul integral (Boulez 1954). Tot la mijlocul 
secolului XX, ca urmare a atenuării detaliilor percepute în cadrul unor lucrări în care 
determinismul exagerat duce la supraîncărcare, apare calculul stocastic (Xenakis a observat că 
prin metoda probabilistică se ajunge mult mai uşor la acelaşi rezultat). Compozitorii renunţă 
treptat la un rol de autoritate şi responsabilitate exclusive, reevaluând relațiile lor cu 
interpretul, pe de o parte, şi cu publicul, pe de alta. Ei încep să acorde libertate de iniţiativă 
interpreților ajungându-se treptat la abandonarea oricărei indicații concrete în partitură, la 
aleatorismul liber. Astfel, este foarte probabil ca două versiuni ale aceleiaşi lucrări să nu fie 
nici măcar asemănătoare. Fie că este vorba de aleatorism la nivelul notatiei (al caracteristicilor 
sunetului) şi al desfăşurărilor interne sau al construcţiei formale a lucrării şi a componentei 
orchestrale, acesta a condus la deplasarea atenţiei dinspre detaliu spre întregul opusului. În 
muzică încep să pătrundă calculele matematice, lucru întâlnit şi în Antichitate, dar realizat 
acum la alt nivel, acela al predeterminării structurărilor interne a unei lucrări. În vederea 
evitării oricăror simetrii întâmplătoare, în numeroase cazuri, la baza alegerii şi ordonării 
duratelor stă şirul lui Fibonacci, iar în altele, ritmurile sunt organizate cu ajutorul numerelor 
prime, a raporturilor matematice între diverse durate. 

Datorită rapidelor dezvoltări tehnologice, în arta muzicală pătrund computerele, iar 
tehnicile electronice au provocat o bulversare de netăgăduit în concepția despre timpul 
muzical: ca şi celelalte elemente ale muzicii, ritmul va fi şi el calculat exact sau probabilistic 
de această maşină algoritmică ce poate suplini chiar gândirea muzicală şi, cu atât mai mult, 
crearea de noi tipare ritmice nu va fi o problemă. Pe lângă actul compoziţiei care este asistat 
de computer, această tehnologie înlocuieşte uneori şi cealaltă verigă a fenomenului artistic 
muzical, interpretarea. Prin redarea muzicii de către maşină se elimină total omul şi se asigură 
o recreare fidelă şi invariabilă a lucrării. Apar astfel creaţiile muzicale „de unică folosință”, 
scrise pentru a fi ascultate o singură dată'®. Cercetările au dus chiar la producerea unor noi 
efecte acustice, chiar paradoxale pentru percepţie: sunete a căror înălțime pare să urce şi să 
coboare simultan sau care par să accelereze şi să încetinească în acelaşi timp'**. 

Stockhausen, în prima versiune a lucrării Kontakte (1959-1960) lărgeşte modalităţile 
de tratare a duratelor şi modurile de percepere a timpului, un eveniment sonor 


desfăşurându-se într-un interval de timp oricât se vrea de lung, ceea ce până atunci nu era 


183 Vezi lucrările lui Lucian Meţianu compuse cu ajutorul computerului în baza unui algoritm unic pentru un 

anume ascultător, cu specificaţia clară de a fi ascultate o singură dată şi apoi distruse. 

184 ia 7 A A ; r š 
Dominique et Jean-Y ves Bosseur, Revolutions musicales. La musique contemporaine depuis 1945, Minerve, 

1986, p. 215. 

posibil din cauza constrângerilor fiziologice impuse. Prin coborârea in microstructura 
sunetului el îndreaptă atenţia spre “aici” şi “acum”. 

Se ajunge treptat la apariţia operei deschise, în care compozitorul oferă doar 
mijloacele de construcţie a discursului sonor, urmând ca sintaxele să fie stabilite de interpret. 
În Momente, Stockhausen evită o desfăşurare bine determinată a evenimentelor, în care 
fiecare moment este consecința precedentului său şi cauza următorului. Astfel, atenţia este 
îndreptată către fiecare moment prezent, format din verticalităţi care intersectează 
orizontalitatea temporală; “eternitatea nu începe la sfârşitul timpului, ci se întâlneşte în fiecare 
moment.” Chiar dacă fiecare moment poate avea durate variabile (lucrarea este mobilă, 
unitatea de timp fiind la latitudinea dirijorului), modul său de lucru cu acestea dovedesc o 
dorință de manipulare încă foarte bine determinată a timpului. 

Ca reacţie la supraîncărcarea specifică unor curente muzicale, la mijlocul anilor "60 a 
apărut muzica minimalistă: o încercare de întoarcere la originile arhetipale ale muzicii. Cele 
două direcții (cea repetitiv transformaţională şi cea non-evolutivă) pun într-o nouă perspectivă 
temporalitatea acestei arte: aceşti compozitori explorează în lucrările lor întinderile temporale 
ca pe un întreg indivizibil şi imobil pe care ascultătorul îl poate examina din toate unghiurile 
sau ca pe un fenomen a cărui evoluţie poate fi studiată din interior, cu microscopul temporal, 
astfel încât să poată fi percepute transformările ce se petrec la nivelul fiecărei molecule, din 
perspectiva unui prezent mereu altul, dar continuu. 

Ținând cont de procesele psihologice ce influențează percepția temporală, 
compozitorii au încercat să depăşească limitele pe care caracterul discursiv le impune muzicii. 
Au încercat să facă auzită tăcerea, să oprească timpul sau să îl facă reversibil. Sunt tentative, 
iluzii sonore, printre care unele, din păcate, se validează doar în prezenţa unei explicații 
adiacente muzicii. Totuşi, explorarea temporalităţii a contribuit la descoperirea de noi tehnici 


componistice, la investigarea conştientă a acestei dimensiuni specifice artei sonore. 


Aurel Stroe - Armonia 

Revenim la întrebările inițiale: Există lucrări muzicale în care timpul reprezintă mai 
mult decât o realitate imanentă? Este timpul muzical un parametru ce poate fi modelat?” 
Răspunsul este clar, da: mulți compozitori şi-au manifestat interesul în această direcţie şi au 


încercat, în diverse moduri, să depăşească limitările pe care timpul le impune muzicii. 


185 Apud. Bosseur, Revolutions musicales..., p. 66. 

Propunem, pentru ilustrarea acestor preocupări, o incursiune analitică în Muzica de concert 
pentru pian, percuție şi alămuri a compozitorului român Aurel Stroe. 

Aurel Stroe este un muzician în creaţia căruia interesul pentru temporalitate a găsit un 
sprijin în studiile sale anterioare de matematică şi în muzica asistată de calculator. Această 
fuziune intimă între muzică şi matematică s-a reflectat şi în studiile sale teoretice, autorul 
aducând în muzică concepte inovatoare, cum ar fi cel de „muzică morfogenetică” sau teoria 
„claselor de compoziții”. Stroe explorează temporalitatea în mod diferit în lucrările sale: 
parcurgerea temporală a unui profil spaţial în Arcade, reconstituirea timpului în lucrarea „În 
vis desfacem timpurile suprapuse”, înghețarea timpului în Laude I etc. 

Muzica de concert pentru pian, percuție şi alămuri, scrisă în 1964, este structurată în 
patru părți. Un lucru mai puțin obişnuit este faptul că a doua şi a patra dintre acestea sunt 
perfect identice. Ele sunt construite pe baza unui singur acord, fapt care le conferă un caracter 
minimalist şi reflectă atenţia pe care autorul o acordă capacităţilor expresive ale fiecărui 
parametru sonor în parte. În acest caz, armonia, care dă şi titlul celor două părţi, este cea care 
creează cadrul sonor pe fundalul căruia se poate observa plasarea în timp a acestei mişcări. 

Cele zece voci, o formaţie compactă formată numai din alămuri (4 trompete, 4 corni 
grupaţi doi câte doi şi 4 tromboane), care participă la formarea acestui acord, realizează, prin 
intrări succesive, acoperirea aproape completă a totalului cromatic, lipsind notele sol şi sib. 
Singurul parametru care evoluează este intensitatea, iar conturarea unei imagini de magmă 
sonoră care se îndreaptă spre un climax central se realizează printr-o polifonie de atacuri, în 
care nu există incidente verticale. 


Irinel Anghel'5 


vorbeşte despre o tendință care se manifestă în mai multe lucrări ale 
lui Aurel Stroe şi care se reflectă şi aici: cea a muzicii nonevolutive, o muzică în care nu se 
mai percepe o pulsaţie de bază şi, prin urmare, percepţia temporală este cvasi înghețată. Se 
creează astfel impresia unei mişcări minime, ca aceea a unui plămân imens, impresia unui 
singur gest de devenire sonoră lentă în care se parcurge drumul de la pp la ff şi înapoi. 
Climaxul se situează exact în punctul de simetrie al părţii, la măsura 12 din 23. 
Simetria de dinamică se completează şi cu o simetrie ritmică în oglindă. Prima jumătate a 
părţii este creată în baza unui algoritm, în care sunt folosite doar cinci durate. Ca şi în lucrarea 
Arcade, compusă cu doar doi ani înainte, gândirea matematică a compozitorului a ales pentru 


fiecare durată, luând ca unitate şaisprezecimea, câte un număr din şirul lui Fibonacci: 5, 8, 13, 


21, 34. 


186 Irinel Anghel, Orientări, direcții, curente ale muzicii româneşti din a doua jumătate a secolului XX, Editura 
Muzicală a Uniunii compozitorilor şi Muzicologilor din România, Bucureşti, 1997, p. 38. 

Simetria se realizează la 9 din cele 10 voci în jurul unei „durate pivot”, iar la 
trombonul 3 îmbinarea se realizează conjunct, fără durată de legătură. Preocuparea pentru 
formalizare se observă şi în construirea acestor „durate pivot”, concepute în baza unor grupe 
simetrice de câte trei elemente, înlănțuite conjunct, creându-se astfel o analogie la nivelul 
duratelor cu modurile cu transpoziţie limitată ale lui Olivier Messiaen. 

Algoritmul care stă la baza alegerii acestor durate se bazează pe trei repetări ale 
formulei numerice 4: 4: 6, ultima dintre ele incompletă. Va rezulta astfel succesiunea cu 
simetrie de oglindă 4: 4: 6: 4: 4: 6: 4: 4. Acestea vor reprezenta diferențele în număr de 
şaisprezecimi dintre „duratele pivot” folosite, lăsând la o parte cazul trombonului 3, la care 


simetria nu se realizează în jurul unei durate centrale: 


Simetria, un procedeu frecvent întâlnit încă din Baroc, aplicată de data aceasta 
duratelor, se poate observa mai uşor în tabelul următor. Inclusiv pauza inițială se regăseşte 
simetric la sfârşit, iar importanţa acordată acestor momente de tăcere se poate observa la 
finalul părţii prin introducerea a încă patru şaisprezecimi de pauză la fiecare voce. În 
contextul unei scriituri metrice clasice (4/4), această completare cu pauze nu dezechilibrează 
structura simetrică a mişcării, ci doar asigură un final „concomitent” la toate instrumentele, 


final în care şi aceste pauze de şaisprezecimi devin parte constitutivă a lucrării: 


7 34 13 21 05 08 08 34 05 21 13 26| 13 21 05 34 08 08 05 21 13 34 7+4 
9 21 05 08 34 13 13 05 08 34 21 P2| 21 34 08 05 13 13 34 08 05 21 9+4 
1808 34 13 21 05 21 05 08 13 34 04 34 13 08 05 21 05 21 13 34 08 18 +4 
1613 21 05 34 08 05 34 21 13 08 108| 08 13 21 34 05 08 34 05 21 13 /6+4 


Pe 05 08 34 13 21 21 13 34 05 08 2+4 
4 34 21 05 08 13 13 21 34 05 08 B2| 08 05 34 21 13 13 08 05 21 34 4+4 
1405 08 34 13 21 34 13 05 08 21 |12| 21 08 05 13 34 21 13 34 08 05 74+4 

13 34 21 08 05 34 08 21 05 13 40| 13 05 21 08 34 05 08 21 3413 +4 


20 05 08 13 21 34 05 08 13 21 34 34 21 13 08 05 34 21 13 08 05 20-+4 
1121 13 08 05 34 08 21 13 34 05 |18| 05 34 13 21 08 34 05 08 13 21 //+74 

Redăm alăturat schema'*” acestei polifonii de atacuri şi duratele (în număr de şaisprezecimi) 


grupate pe instrumente şi măsuri. 


187 Pentru o cuprindere vizuală mai uşoară a schemelor am subliniat printr-un chenar poziţia cornilor, care 
constituie punctul de simetrie verticală a partiturii (rândurile 3-4). 

Legenda: durate pivot 
OA 

82 

13 A 


214 
34 a 


Un fenomen aparent inexplicabil pentru cercetător este apariția a patru şaisprezecimi 
de pauză ca durată pivot în măsura 12, la trompeta 3. O explicaţie posibilă apare însă din 
perspectiva psihologiei percepţiei: un sunet ținut, în cazul nostru un acord, chiar dacă este în 
ff, după momentul atacului începe să-şi piardă din energie. Aici, datorită pauzei, acest cluster 
întins pe aproape două octave sărăceşte cu un element, dar revenirea lui va accentua, chiar 
dacă la un nivel aproape insesizabil, nuanţa de ff de la care se va descreşte treptat până la 
final. 

Fiecare instrument realizează până la durata/momentul care reprezintă punctul de 
simetrie un număr de 10 atacuri/10 durate. Acestea sunt grupate în aşa fel, încât fiecare din 
cele 5 durate se repetă de două ori în fiecare dintre cele două secțiuni simetrice. 

Aceeaşi distribuţie egală, de câte două elemente, se întâlneşte şi pe „verticală”: 
instrumentele execută două câte două aceeaşi durată, chiar dacă ea este decalată temporal, 
datorită pauzelor iniţiale care ajută la realizarea unei construiri treptate a acordului. Notând 
fiecare dintre cele 5 durate cu numere de la 1 la 5 pentru o vizualizare mai uşoară şi lăsând la 
o parte pauzele iniţiale şi durata centrală, va rezulta pentru fiecare jumătate a Armoniei, o 


matrice de 10 pe 10 durate: 


5=1; 8=2;13=3;21=4;34= 5. 


5 3 4 1 2 2 5 1 4 3 
4 1 2 5 3 3 1 2 5 4 
2 5 3 4 1 4 1 2 3 5 
3 4 1 5 2 1 5 4 3 2 
2 1 5 3 4 4 3 5 2 1 
5 4 1 2 3 3 4 5 1 2 
1 2 5 3 4 5 3 1 2 4 
3 5 4 2 l 5 2 4 1 3 
1 2 3 4 5 1 2 3 4 5 
4 3 2 I 5 2 4 3 5 1 

Pe orizontală se poate observa o structură compusă din două serii a câte cinci durate 
diferite. Observăm şi aici câteva relații de simetrie de translație sau în oglindă şi ordonări ale 
elementelor realizate prin permutarea lor față de alte serii, dar nu se poate identifica un 
algoritm unitar în această direcţie. Se poate vorbi totuşi de o serie ritmică de cinci durate, 
fiind respectat principiul serial de nerepetare a unei durate până la epuizarea totală a 
elementelor. 

De fapt, în acest opus compozitorul utilizează pentru prima dată automatul PRAT, o 


„maşină de compus care, printr-un procedeu de atribuire, stabileşte duratele sunetelor”!55. 


Acesta creează astfel senzaţia de „curgere aparentă a timpului”"*%, în perceperea căruia 
memoria joacă un rol important. Datorită faptului că memoria prezentului nu înregistrează 
evenimentele uniforme, lipsite de pregnanţă, memoria involuntară este singura care rămâne 
activă. „Maşinăria” realizează de fapt un timp virtual, care porneşte de la minus infinit şi 
merge până la plus infinit, din care noi experimentăm doar un segment. 

Până aici totul pare să fie o realizare componistică modernă, conceptuală, realizată 
prin mijloace avangardiste pentru acea vreme. Aşa cum orice perspectivă nouă se observă şi 


se înţelege mai uşor prin contrast, şi aici ideile inovatoare în ceea ce priveşte temporalitatea 


sunt prezentate totuşi pe fundalul unor concepte clasice: 


CLASIC MODERN 
armonia (acord) — cluster (aproape totalul cromatic) 
notația metrică (4/4) — lipsa unei pulsaţii de bază 
simetria — simetria în oglindă a întregii părți 


complementaritatea ritmică  — „serii” ritmice, şirul lui Fibonacci 


varietatea ritmică — minimalism 

măsuri complete — importanţa acordată pauzei (tăcerii) 
nuanţe clasice — un singur gest dinamic, simetric 
gradaţie dinamică — perceperea unei imobilităţi temporale 
sunete naturale, fără efecte — un singur acord, mereu reconfigurat 
atacuri non vibrato — polifonie de atacuri 

grup clasic de instrumente — folosirea automatului PRAT 


188 Horia Şurianu, Aurel Stroe — Profil (I), în Revista „Muzica”, Bucureşti, Nr. 7, 1981, p. 42. 
19 Thid., p. 42. 

Această lucrare este un exemplu tipic de muzică conceptuală, in care compozitorul 
porneşte de la structuri abstracte, hors-temps, construite după modele matematice şi deducţii 
logice (proporţii, simetrii) şi le proiectează în concretul spaţiului sonor şi într-un cadru 
temporal. Modul de prezentare a acestui acord creează impresia studierii sale în afara unui 
context (ca într-un experiment în care atenţia se deplasează continuu între diversele 
armonice), o senzație de explorare a sa din unghiuri mereu diferite, ca sub incidenţa unei 
lumini schimbătoare. Putem face o analogie între această impresie şi concepția bergsoniană de 
„timp spațializat”, conform căreia în actul percepţiei (spre deosebire de memorie) un 
eveniment este extras din contextul său temporal şi înghețat într-o stare în care pot fi 
identificate proprietăţile sale obiective. Aşa cum spaţialitatea este mai uşor de apreciat decât 
temporalitatea, spaţialitatea armoniei constituie aici mijlocul potrivit pentru realizarea unor 


perspective temporale noi. 

